
PÅ  OMSLAGET 

Forresi:  Primarybørn  og  deres  lærer.  Bagest  og  øverst  til 
venstre:  Tidligere  missionspræsident  John  T.  Kallunki  og  Jennie 
Kallunki  sammen  med  Henriette  K.  B.  Bedie,  der  er  gift  med 
Elfenbenskystens  præsident  Henri  Konan  Bedie.  Øverst  Hl 
højre:  Familien  Tanoé  ved  templet  i  London.  I  midten:  En  mor 
og  hendes  børn  ankommer  til  kirken. 

LILLE  LIAHONA  OMSLAG 

Folk  lægger  mærke  til  disse  ti-årige  tvillinger,  der  her  ses 
sammen  med  deres  far.  Se  »Claire  og  Laurence  Kusseling  fra 
Gournay  i  Frankrig«,  side  2.  (Foto:  Richard  M.  Romney). 

VELSIGNET  VED  VORE  TRÆNGSLER 

Da  jeg  læste  Budskab  fra  Det  Første 
Præsidentskab  i  majnummeret  1998 
»Modgangens  velsignelser«,  skrevet  af 
præsident  James  E.  Faust,  begyndte  jeg  at 
forstå,  bvor  højt  vor  himmelske  Fader 
elsker  os,  og  hvilken  storslået  kundskab 
vore  ledere  formidler  videre  til  os.  Jeg 
elsker  mine  ledere  -  både  de  lokale  og  gene- 
ralautoriteterne -  fordi  de  hjælper  mig  til  at 
blive  bedre. 

Den  artikel  fik  mig  til  at  tænke  på,  hvor 
meget  jeg  sørgede,  da  jeg  mistede  min  far, 
men  den  fik  mig  også  til  at  forstå,  hvor 
vidunderligt  det  bliver  at  leve  sammen  med 
ham  i  al  evighed. 

Alle  de  erfaringer,  vi  gør,  kan  fremme 
vores  udvikling.  Prøvelser  kan  lære  os, 
hvor  dejlige  vore  velsignelser  er.  Som  fuld- 
tidsmissionær  underviser  jeg  nu  andre  i 
disse  sandheder. 

Ældste  Marcelo  Leiva, 
Osorno -missionen  i  Chile    ■ 

OVERVIND  NEGATIV  PÅVIRKNING 

Lige  siden  jeg  begyndte  at  modtage 
Liahona  (engelsk),  har  jeg  fået  mere  og 
mere  lyst  til  at  studere  artiklerne  i  hvert 
nummer.  At  læse  disse  artikler  har  hjulpet 
mig  til  at  udvikle  tro  på  Jesus  Kristus  og 
forstå,  hvordan  jeg  kan  overvinde  den 
negative  påvirkning,  som  omgiver  os  her  i 
livet.  Jeg  har  fået  større  styrke  til  mine 
daglige  gøremål. 

Eldriek  B.  Bongcavuel, 

San  Mateo  Gren, 

Montalban  Distrikt  i  Filippinerne 

JEG  FANDT  DEN  SANDE  KIRKE 

Jeg  har  altid  ønsket  at  kende  Guds 
planer  med  os.  Gennem  mange  år  søgte  jeg 
oprigtigt  Guds  plan  i  flere  kirker,  men  jeg 
følte  mig  aldrig  helt  tryg  ved  deres 
lærdomme.  Men  takket  være  Helligåndens 
tilskyndelser  tilhører  jeg  nu  Jesu  Kristi 
Kirke  af  Sidste  Dages  Hellige,  og  jeg  ved,  at 
det  er  Jesu  Kristi  sande  kirke.  Jeg  håber,  at 
jeg  altid  vil  være  et  værdigt  medlem  af 
Herrens  Kirke. 

Jeg  venter  utålmodigt  på  jeres  næste 
nummer  af  LEtoile  (fransk) . 

Degazon  Nisthone, 
Carrefour-Feuilles  Ward, 
Port-aW'Prince  Stav  på  Haiti 


INSPIRERENDE  EKSEMPLER  PÅ  TILGIVELSE 

Tak  for  den  pragtfulde  artikel  »Det 
tilgivende  hjerte«  i  juninummeret  1998  af 
A  Liahona  (portugisisk) .  Bror  Paul  Hulmes 
eksempel  var  vidunderligt. 

Da  jeg  læste  om  profeten  Joseph  Smiths 
storsindede  tilgivelse  af  William  W.  Phelps, 
blev  mit  vidnesbyrd  om,  at  Joseph  Smith 
var  Guds  profet,  atter  bekræftet.  Jeg  fik  en 
større  forståelse  af  betydningen  af  salmen 
»Priser  profeten«  (Salmer  og  sange,  nr.  17), 
som  er  skrevet  af  bror  Phelps.  Han  kendte 
i  sandhed  til  profeten  Joseph  Smiths 
kærlighed  og  venlighed. 

Renilee  A.  C.  L.  de  Moraes, 

Araucaria  Ward, 

Luz  Stav,  Curitiba  i  Brasilien 


BUDSKAB  FRA  DET  FØRSTE  PRÆSIDENTSKAB 


De,  der 
elsker  Jesus 


Præsident  Thomas  S.  Monson 

Førsterådgiver  i  Det  Første  Præsidentskab 


et  kan  ofte  være  en  behagelig  oplevelse  at  køre  på  vore 
moderne  motorveje  om  sommeren.  Nogle  steder  kan  man 
se  de  majestætiske  bjerges  storslåethed  og  havets  fortryl- 
lende brænding  på  én  og  samme  køretur.  Men  når  der  er  tæt  trafik,  skubber 
vi  tankerne  om  bjergene  og  havet  i  baggrunden  og  koncentrerer  os  om  den 
bil,  der  kører  foran  os.  Ved  en  sådan  lejlighed  læste  jeg  med  stor  interesse 
teksten  på  en  streamer,  der  sad  på  den  kromglinsende  kofanger  af  en  bil,  der 
snoede  sig  ud  og  ind  mellem  de  andre  biler.  Teksten  lød:  »Dyt,  hvis  du  tror  på 
Jesus«.  Der  var  ingen,  der  dyttede.  Måske  var  folk  foruroliget  over  den  pågæl- 
dende bilists  hensynsløse  kørsel.  Og  man  kan  også  spørge  sig  selv,  om  dytten 
er  en  passende  måde  at  tilkendegive  sin  kærlighed  til  Guds  Søn,  verdens 
Frelser  og  menneskehedens  Forløser  på.  Det  var  ikke  det  mønster,  som  Jesus 
fra  Nazaret  fremsatte. 


Jesus  sagde:  »Du  skal 

elske  Herren  din  Gud  af 

hele  dit  hjerte  og  af  hele 

din  sjæl  og  af  hele  dit  sind. 

Det  er  det  største  og  det 

første  bud.  Men  der  er  et 

andet,  som  står  lige  med 

det:  Du  skal  elske  din 

næste  som  dig  selv.« 


MARTS       1999 

3 


FRELSERENS  KÆRLIGHED 

Mesteren  belærte  os  tydeligt  om  betydningen  af 
dagligt  at  udvise  sand  og  vedvarende  kærlighed,  da  en 
skriftklog  trådte  frem  og  bramfrit  spurgte:  »Mester,  hvad 
er  det  største  bud  i  loven?« 

Matthæus  skriver,  at  Jesus  »sagde  til  ham:  Du  skal 
elske  Herren  din  Gud  af  hele  dit  hjerte  og  af  hele  din  sjæl 
og  af  hele  dit  sind. 

Det  er  det  største  og  det  første  bud. 

Men  der  er  et  andet,  som  står  lige  med  det:  Du  skal 
elske  din  næste  som  dig  selv.«1 

Markus  afslutter  beretningen  med  denne  udtalelse  fra 
Frelseren:  »Intet  andet  bud  er  større  end  disse.«2 

Der  kunne  ikke  findes  nogen  fejl  ved  det  svar.  Hans 


handlinger  gav  ordene  vægt.  Han  udviste  ægte  kærlighed 
til  Gud  ved  at  leve  et  fuldkomment  liv  og  ved  at  ære  sin 
hellige  mission.  Han  var  aldrig  hovmodig.  Han  var  aldrig 
opblæst  af  stolthed.  Han  var  aldrig  illoyal.  Han  var  altid 
ydmyg.  Han  var  altid  oprigtig.  Han  var  altid  ærlig. 

Skønt  han  af  Ånden  blev  ledt  ud  i  ørkenen  for  at  blive 
fristet  af  løgnens  mester,  selveste  djævelen,  skønt  han  var 
fysisk  udmattet  efter  at  have  fastet  i  40  døgn  og  led  sult, 
stod  Jesus  fast,  da  den  onde  kom  med  de  mest  tillokkende 
og  fristende  forslag.  Men  ved  at  nægte  at  afvige  fra  det, 
som  han  vidste  var  rigtigt,  var  han  et  guddommeligt 
eksempel  på  kærlighed  til  Gud.3 

Gennem  hele  sit  jordiske  virke  velsignede  Jesus  de 
syge,  gav  blinde  synet  tilbage,  gjorde  de  døve  hørende  og 


FOTO:  JED  CLARK  OG  LONGIN  LONCZYNA  JUN. 


De  udfordringer,  som  vi  står  overfor  i  dag, 
består  i,  at  vi  skal  leve  på  en  sådan  måde  på 
livets  slagmark,  at  vores  liv  og  handlinger  afspejler 
en  sand  kærlighed  til  Gud,  til  hans  Søn  Jesus  Kristus 
og  til  vores  medmennesker. 

Gennem  hele  sit  jordiske  virke  velsignede  Jesus  de 
syge,  gav  blinde  synet  tilbage,  gjorde  de  døve 
hørende  og  fik  de  lamme  til  at  gå.  Han  belærte  os  om 
medfølelse  ved  at  være  medfølende.  Han  lærte  os 
hengivenhed  ved  at  give  af  sig  selv. 

fik  de  lamme  til  at  gå.  Han  underviste  os  om  tilgivelse 
ved  at  tilgive.  Han  belærte  os  om  medfølelse  ved  at  være 
medfølende.  Han  lærte  os  hengivenhed  ved  at  give  af  sig 
selv.  Jesus  underviste  ved  eksemplets  magt. 

Når  vi  studerer  Jesu  liv,  kan  vi  alle  synge  med  på 
teksten  fra  en  populær  salme: 

O,  se  hvilken  kærlighed,  Jesus  har  vist  mod  mig, 
at  han  for  min  frelse  og  salighed  ofred  sig, 
at  lide  og  dø  for  en  synder  så  arm  som  jeg, 
at  give  mig  bolig  og  tage  mig  hjem  til  sig.4 

AT  VISE  VORES  KÆRLIGHED 

For  at  vise  vores  taknemlighed  kræves  det,  at  vi  også 
giver  vores  liv,  som  han  gjorde.  Nogle  har  måtte  gøre  det. 

I  den  smukke  by  Melbourne  i  Australien  står  der  et 
imponerende  krigsmindesmærke.  Når  man  går  gennem 
de  stille  gange  i  monumentet,  kan  man  se  marmortavler 
med  beskrivelser  af  de  heltegerninger,  som  udførtes  af 
dem,  der  ydede  det  største  offer  af  alle.  Man  kan  næsten 
høre  kanonernes  bragen,  raketternes  hvinen,  og  de 
såredes  skrig.  Man  kan  fornemme  sejrens  sødme  og 
samtidig  også  ane  nederlagets  smerte. 

Midt  i  den  største  sal  står  mindesmærkets  vigtigste 
budskab  tydeligt  indgraveret.  Lyset  fra  ovenlysvinduet 
gør  det  nemt  at  læse.  Ordene  taler  næsten  for  sig  selv: 

»Større  kærlighed  har  ingen  end  den  at  sætte  sit  liv  til  for 

sine  venner.«' 

De  udfordringer,  som  vi  står  over  for  i  dag,  består  ikke 
i  at  storme  frem  på  en  slagmark  og  sætte  livet  til. 
Derimod  skal  vi  leve  på  en  sådan  måde  på  livets  slag- 
mark, at  vores  liv  og  handlinger  afspejler  en  sand 
kærlighed  til  Gud,  til  hans  Søn  Jesus  Kristus  og  til  vore 
medmennesker.  Det  gøres  ikke  ved  at  anbringe  streamere 
med  smarte  replikker  på  vores  biler. 

Jesus  lærte  os:  »Elsker  I  mig,  så  hold  mine  bud  ... 

Den,  der  har  mine  bud  og  holder  dem,  han  er  den,  der 
elsker  mig;  og  den,  der  elsker  mig,  skal  elskes  af  min 
fader;  også  jeg  skal  elske  ham  og  give  mig  til  kende  for 
ham.«6 

For  mange  år  siden  dansede  vi  til  en  populær  melodi, 
hvis  tekst  lød:  »Det  er  så  let  at  sige,  at  jeg  elsker  dig,  så 
let  at  sige,  at  jeg  vil  være  tro,  så  let  at  sige  disse  ord,  men 
vis  det  i  stedet  i  det,  du  gør.« 

Fra  primarytiden  husker  vi  et  digt,  der  hed  »Hvem 
elskede  mest?« 

»Jeg  elsker  dig,  mor, «  sagde  lille  Knud; 
men  glemte  sine  pligter  og  styrtede  ud. 
Han  legede  glad  i  den  friske  vind 
og  lod  mor  selv  bære  brændet  ind. 

»Jeg  elsker  dig,  mor, «  sagde  søde  Rie. 
»Jeg  elsker  dig  mere  end  ord  kan  sige.« 
Men  hun  drillede  og  var  så  fræk. 
så  mor  næsten  ønskede  hende  langt  væk. 

»Jeg  elsker  dig,  mor, «  sagde  lille  Jan. 
»Jeg  vil  hjælpe  dig,  så  godt  jeg  kan. 
Jeg  skal  ikke  i  skole,  så  du  kan  tro, 
jeg  nok  skal  vugge  den  lille  til  ro.« 

Så  gik  han  ud  og  fandt  kosten  frem 
og  fejede  gulvet  i  hele  det  lille  hjem. 
Han  ytred'  ikke  et  beklagende  ord, 
men  hjalp  hele  dagen  sin  mor. 

19  9  9 


For  at  forstå  hvordan  og  hvorfor  templet  i  Freiberg  blev 
bygget,  må  man  kende  den  tro,  den  hengivenhed  og 
den  kærlighed,  som  næredes  af  Kirkens  medlemmer 
der.  Skønt  de  var  færre  end  5000,  havde  de  en  højere 
aktivitetsprocent  end  noget  andet  sted  i  verden. 


$»' 


;.  sss 


^idtiÉi  ii 


å^ 


'~T^- :  -£ 


-  "^^I^:   ■'  .     .  *ÆT  * 


■^  fe 


Da  templet  skulle  indvies,  satte  den  internationale 
presse  fokus  på  templet  og  dets  usædvanlige  place- 
ring i  Freiberg.  Denne  interesse  kom  klart  til  udtryk 
ved  åbenthus-arrangementet,  hvor  89.872  mennesker 
besøgte  templet. 


»Jeg  elsker  dig,  mor,«  lød  det  atter 
fra  hver  lille  søn  og  datter. 
Hvordan  tror  du,  mor  kunne  kende, 
hvem  der  virkelig  elskede  hende?7 

Årene  går.  Barndommen  svinder  bort.  Sandheden 
består.  Overgangen  fra  Primarys  digte  til  nutidens  sand- 
heder er  ikke  vanskelig.  Den  sande  kærlighed  vedbliver 
at  være  et  ydre  udtryk  for  vores  indre  overbevisning. 

INDVIELSESBØN 

På  en  lille  bakke  i  den  historiske  by  Freiberg  i  Tyskland 
står  der  i  dag  et  smukt,  indviet  Herrens  tempel.  Templet 
skænker  os  evighedens  ypperste  velsignelser  fra  en  kærlig 
himmelske  Fader  til  hans  trofaste  børn. 

For  mange  år  siden,  søndag  morgen  den  27.  april 
1975,  stod  jeg  på  et  klippefremspring  mellem  byerne 
Dresden  og  Meissen  højt  over  Elben.  Jeg  fulgte 
Helligåndens  tilskyndelser  og  opsendte  en  indvielsesbøn 
for  landet  og  dets  indbyggere.  I  den  bøn  blev  medlem- 
mernes tro  fremhævet.  Den  nævnte  følelserne  i  deres 
hjerter  og  deres  overvældende  ønske  om  at  modtage 
templets  velsignelser.  Der  blev  udtrykt  en  bøn  om  fred. 
Der  blev  anråbt  om  guddommelig  hjælp.  Jeg  udtrykte 
ordene:  »Kære  Fader,  lad  dette  blive  begyndelsen  til  en 
ny  dag  for  din  Kirkes  medlemmer  i  dette  land.« 

Pludselig  begyndte  en  kirkeklokke  at  bimle  i  et  kirke- 
tårn nede  i  dalen  og  et  hanegal  brød  morgenstilheden,  og 


begge  bød  den  nye  dag  velkommen.  Skønt  jeg  havde 
lukkede  øjne,  kunne  jeg  mærke  varmen  fra  solens  stråler, 
som  ramte  mit  ansigt,  mine  hænder  og  mine  arme. 
Hvordan  kunne  det  gå  til?  Det  havde  regnet  vedvarende 
hele  morgenen.  Da  jeg  havde  afsluttet  bønnen,  sendte  jeg 
et  blik  mod  himlen.  Jeg  lagde  mærke  til  en  solstråle,  der 
trængte  gennem  et  hul  i  det  tætte  skydække,  en  stråle, 
som  oplyste  den  plet,  hvor  vores  lille  gruppe  stod.  Fra  det 
øjeblik  vidste  jeg,  at  der  var  guddommelig  hjælp  at  vente. 
Snart  blev  vi  mødt  af  samarbejdsvilje  fra  regeringens 
embedsmænd.  Præsident  Spencer  W.  Kimball  og  hans 
rådgivere  gav  deres  begejstrede  godkendelse.  Der  blev 
lagt  planer  for  et  tempel,  udvalgt  et  stykke  jord,  taget 
første  spadestik,  og  byggeriet  blev  påbegyndt.  Da  templet 
skulle  indvies,  satte  den  internationale  presse  fokus  på 
dette  tempel  i  usædvanlige  omgivelser.  Ord  som 
Hvordan?  og  Hvorfor?  hørtes  ofte.  Denne  interesse  kom 
klart  til  udtryk  ved  åbenthus-arrangementet,  hvor 
89.872  mennesker  besøgte  templet.  Til  tider  var  der  en 
ventetid  på  op  til  tre  timer,  hvor  folk  måtte  stå  i  regnen. 
Men  ingen  gav  op.  Alle  fik  lov  at  se  Guds  hus. 

EKSEMPLER  PÅ  KÆRLIGHED 

Under  selve  indvielsesceremonierne,  hvor  præsident 
Gordon  B.  Hinckley  bad  indvielsesbønnen,  var  lovpris- 
ningssalmer,  vidnesbyrd  om  sandheden,  glædestårer  og 
taksigelsesbønner  med  til  at  markere  den  historiske  begi- 
venhed. For  at  forstå  hvordan  og  begribe  hvorfor  må  man 


H   O  N  A 
6 


kende  den  tro,  den  hengivenhed  og  den  kærlighed,  som 
findes  blandt  medlemmerne  der.  Skønt  de  var  færre  end 
5000,  havde  de  en  højere  aktivitetsprocent  end  noget 
andet  sted  i  verden. 

I  de  mange  år,  hvor  jeg  besøgte  området,  lagde  jeg 
mærke  til,  at  man  ikke  havde  rummelige  kirkebygninger 
med  masser  af  klasselokaler  og  smukke  omgivelser  med 
grønne  plæner  og  smukke  blomster.  Kirkebygningens 
bibliotek  og  medlemmernes  private  biblioteker  bestod 
udelukkende  af  standardværkerne,  en  salmebog  og  en 
eller  to  andre  bøger.  Disse  bøger  samlede  ikke  bare  støv 
på  hylderne.  Deres  lærdomme  stod  mejslet  i  medlem- 
mernes hjerter.  De  kom  til  udtryk  i  deres  daglige  liv. 
Tjeneste  blev  betragtet  som  et  privilegium.  En  grens- 
præsident  på  42  havde  virket  i  sin  kaldelse  i  2 1  år  -  halv- 
delen af  sit  liv.  Man  hørte  ingen  beklagelser,  kun 
taknemlige  ord.  Da  mødesalens  fyr  gik  itu  i  grenen  i 
Leipzig  på  en  iskold  vinterdag,  aflyste  man  ikke  mødet.  I 
stedet  sad  medlemmerne  i  den  kolde,  uopvarmede  sal, 
skulder  ved  skulder,  iført  deres  overtøj,  mens  de  sang 
Zions  sange  og  tilbad  ham,  som  har  sagt:  »Kom  og  følg 
mig«,  »Vær  ydmyg,  så  skal  Herren  din  Gud  lede  dig  ved 
hånden  og  besvare  dine  bønner.«8 

Apostlen  Paulus  belærte  korintherne:  »Men  den,  der 
elsker  Gud,  er  kendt  af  ham.«9  Den  kærlighed,  som  disse 
trofaste  medlemmer  nærede  til  Gud,  til  hans  Søn  Jesus 
Kristus  og  hans  evige  evangelium  bekræftedes  af  deres 
levevis.  Det  mindede  om  den  kærlighed,  som  Jareds  bror 
udviste,  sådan  som  det  står  beskrevet  i  Mormons  Bog.  En 
kærlig,  omsorgsfuld  og  retfærdig  himmelsk  Faders  velsig- 
nelser kunne  simpelthen  ikke  holdes  tilbage.  Tro  gik 
forud  for  miraklet.  Nu  kan  der  udføres  ordinanser  med 
evigtvarende  betydning.  Der  indgås  evige  pagter.  Guds 
kærlighed  har  atter  velsignet  hans  folk. 

For  dem,  der  elsker  Jesus,  har  disse  profetiske  ord  stor 
betydning: 

»Hør,  I  himle,  og  lyt,  o,  jord.  Fryd  jer;  I  indbyggere  deraf, 
thi  Herren  er  Gud,  og  der  er  ingen  Frelser  uden  ham. 


Stor  er  hans  visdom,  underfulde  er  hans  veje  ... 

Hans  planer  skal  ikke  fejle  ... 

Thi  så  siger  Herren:  Jeg,  Herren,  er  barmhjertig  og 
nådig  mod  dem,  der  frygter  mig,  og  jeg  finder  behag  i  at 
ære  dem,  som  tjener  mig  i  retfærdighed  og  i  sandhed 
indtil  enden. 

Stor  skal  deres  løn  være  og  evig  deres  herlighed.«10 

Sådanne  velsignelser  er  lovet  dem,  der  elsker  Jesus. 
Må  vi  hver  især  gøre  os  fortjent  til  denne  store  belønning, 
denne  evige  herlighed.  □ 

NOTER 

1.  Matt.  22:36-39. 

2.  Mark  12:31. 

3.  Se  Matt.  4:1-11. 

4.  »O,  se  hvilken  kærlighed«,  Salmer  og  sange,  nr.  114. 
5. Joh  15:13. 

6.  Joh  14:15,  21. 

7.  Joy  Allison,  i  Best-Loved  Poems  ofthe  LDS  People,  red.  Jack 
M.  Lyon  og  andre,  1996,  s.  217-218, 

8.  2  Thess  3:13;  Matt  4:19;  L&P  112:10. 

9.  1  Kor  8:3. 

10.  L&P  76:1-3,  5-6. 

FORSLAG  TIL  SAMTALEEMNER  FOR 
HJEMMELÆRERNE 

1.  Jesus  sagde:  »Du  skal  elske  Herren  din  Gud  af  hele 
dit  hjerte  og  af  hele  din  sjæl  og  af  hele  dit  sind.  Det  er  det 
største  og  det  første  bud.  Men  der  er  et  andet,  som  står 
lige  med  det:  Du  skal  elske  din  næste  som  dig  selv«  (Matt 
22:37-39). 

2.  Herren  har  sagt:  »Den,  der  har  mine  bud  og  holder 
dem,  han  er  den,  der  elsker  mig«  Ooh  14:21). 

3.  Vores  kærlighed  til  Herren  skal  være  lig  den,  der 
herskede  blandt  de  trofaste  hellige  i  Østtyskland  efter 
anden  verdenskrig. 

4.  Herren  har  sagt:  »Jeg,  Herren,  er  barmhjertig  og 
nådig  mod  dem,  der  frygter  mig,  og  jeg  finder  behag  i  at 
ære  dem,  som  tjener  mig  i  retfærdighed  og  i  sandhed 
indtil  enden«  (L&P  76:5). 

Jeg  skulle  op  til  eksamen  den 
morgen,  og  jeg  pakkede  min 
skuldertaske  i  en  fart.  Nej,  jeg 
havde  ikke  glemt  noget  -  hverken 
mine  skolebøger,  mine  briller  eller 
min  pålidelige  Mormons  Bog-  Jeg 
havde  det  hele  -  inklusive  nervøsitet, 
som  blev  endnu  værre,  da  jeg  nåede 
frem  til  universitetets  bygninger. 

Det  var  meget  tidligt  på  morgenen, 
og  læreren  var  ikke  kommet  endnu, 
men  der  sad  andre  studerende  og 
ventede  sammen  med  mig.  Alle  de 
andre  sad  og  snakkede,  men  jeg 
ventede  i  tavshed  og  var  på  panikkens 
rand.  Jeg  kunne  ikke  trække  mig  ud 
nu.  Denne  eksamen  betød  alt  for 
meget  for  mig  og  min  familie.  Jeg 
måtte  vise  min  familie,  at  skønt  jeg 
havde  mange  forpligtelser  i  Kirken, 
havde  jeg  ikke  forsømt  mine  studier. 
Jeg  skulle  bare  bestå  denne  mundtlige 
eksamen  -  men  min  nervøsitet  gjorde 
det  umuligt  for  mig  at  smile  eller 
huske  det,  som  jeg  havde  læst. 

Jeg  kiggede  ud  af  vinduet.  Himlen 
over  min  smukke  by  Napoli  i  Italien 
var  fantastisk  blå,  og  mine  tanker  gik 
straks  til  Gud.  I  flere  minutter  stir- 
rede jeg  op  i  det  uendelige  himmel- 
hvælv og  talte  med  min  himmelske 
Fader.  Jeg  fik  fred  i  sindet.  Jeg  følte 
en  vished  om,  at  Gud  var  med  mig. 

Mens  de  andre  studerende  fort- 
satte deres  indbyrdes  samtale,  fandt 
jeg  min  Mormons  Bog  frem  fra  skul- 
dertasken og  begyndte  at  læse.  Jeg 
glemte  alt  omkring  mig,  mens  jeg 
læste  i  skrifterne.  Pludselig  rystede 
en  tanke  mig:  »Det  er  nytteløst  for 
dig  at  blive  her.  Du  kan  ikke  svare  på 


lærerens  spørgsmål.  Gå  hellere  din 
vej.  Tag  den  eksamen  i  næste 
måned.«  Desværre  begik  jeg  den  fejl 
at  lytte  til  stemmen,  og  jeg  følte  mig 
igen  helt  alene  og  panisk.  Ordene 
trængte  dybt  ind  i  min  sjæl,  og  jeg 
skulle  lige  til  at  lukke  min  Mormons 
Bog  og  gå  min  vej,  fordi  jeg  ikke 
mente,  at  jeg  kunne  klare  prøven. 

Men  så  huskede  jeg  min  bøn  til 
min  himmelske  Fader  og  den  fred, 
som  jeg  havde  følt.  Jeg  opbød  al  min 
styrke  og  råbte  i  mit  indre:  »Gud  er 
med  mig.« 

Denne  gang  fyldtes  jeg  af  glæde, 
og  jeg  følte  ingen  frygt  længere.  Alle 
mine  bekymringer  forsvandt  i  den 
himmelske  visheds  lys. 

Endelig  dukkede  læreren  op.  Da 
det  blev  min  tur  til  at  blive  eksami- 
neret, trådte  jeg  ind  på  hans  kontor 
med  et  ansigtsudtryk,  der  kun  gav 
ringe  udtryk  for  den  fred,  som  jeg 
følte  i  mit  hjerte.  Og  jeg  forlod 
kontoret  med  et  bredt  smil.  Jeg 
havde  besvaret  alle  lærerens 
spørgsmål  og  fået  den  højest  mulige 
karakter! 

Modløshed  er  et  af  Satans  stær- 
keste våben.  Han  må  have  vidst,  at 
hvis  han  havde  ramt  sit  mål  den 
gang,  så  ville  min  familie  have  følt,  at 
deres  kritik  af  Kirken  var  berettiget. 

Men  med  min  himmelske  Faders 
hjælp  overvandt  jeg  tvivlen  og 
modløsheden.  Nu  ved  jeg,  at  hvis  jeg 
vil  gøre  mit,  så  vil  min  himmelske 
Fader  hjælpe  mig.  Jeg  behøver  ikke 
at  frygte.  Jeg  kan  ikke  forestille  mig 
en  større  glæde  end  at  vide,  at  Gud 
er  med  mig.  □ 

De  muligheder,  som  vi  alle  har  for  at  vise 
omsorg  og  styrke  fællesskabet  i  wardet 
eller  grenen,  er  uendelige,  hvis  vi  er  villige 
til  at  give  af  os  selv  i  kærlig  tjeneste. 

Det  budskab,  som  Jesu  Kristi  Kirke  af  Sidste 
Dages  Hellige  har  til  sine  medlemmer  er  i 
virkeligheden  ikke  begrænset  af  ægteskabelig 
status  eller  nogen  andre  omstændigheder.  Det  herlige 
budskab  er,  at  vor  himmelske  Fader  og  Jesus  lever,  og  at 
de  elsker  enhver  af  os  personligt.  Jesu  Kristi  evangelium 
er  blevet  gengivet,  så  enhver  af  os  kan  modtage  den 
kundskab  og  de  ordinanser,  som  er  nødvendige  for  at 
kunne  vende  tilbage  til  vor  himmelske  Faders  og  hans 
Søn  Jesu  Kristi  nærhed.  Nogle  af  vor  Faders  børn  er  gift, 
andre  er  enlige  -  men  evangeliet  er  det  samme  for  alle; 
lærdomme  er  de  samme  for  alle. 

Da  jeg  blev  kaldet  til  generalautoritet  for  mere  end  20  år 
siden,  blev  jeg  bedt  om  at  arbejde  med  de  enlige  voksne 
medlemmer  af  Kirken.  Jeg  lærte  meget  af  de  dejlige 
brødre  og  søstre,  som  jeg  virkede  iblandt.  Jeg  fik  vedva- 
rende mulighed  for  at  blive  belært  af  dem  om  deres 
særlige   forhold,    følelser,   velsignelser,    udfordringer   og 

Når  vi  gør  en  indsats  og  hjælper  andre  i  nød,  kan 
vores  egen  følelse  af  ensomhed  og  ufuldkommenhed 
forsvinde  -  og  blive  erstattet  af  en  følelse  af  håb, 
kærlighed  og  opmuntring. 

muligheder.  Jeg  har  set  brødre  og  søstre  trække  sig  tilbage 
til  deres  egen  lille  kokon,  hvor  de  har  levet  i  bitterhed, 
ensomhed  eller  fortvivlelse.  Jeg  har  set  andre  stortrives, 
når  de  har  opmuntret  og  styrket  andre  og  opbygget 
enhver,  som  de  er  kommet  i  kontakt  med.  Jeg  har  fået  del 
i  deres  glæde,  når  de  har  fortalt  mig  om  deres  gode  ople- 
velser, og  jeg  har  fældet  tårer  med  dem,  når  de  har  åbnet 
for  deres  tyngede  hjerter  og  givet  udtryk  for  deres  smerter 
og  frustrationer,  fordi  de  ikke  har  opnået  det,  de  bræn- 
dende ønsker  sig. 

Nogle  af  dem,  der  lider  under  dette,  føler  måske,  at 
Brødrene  ikke  forstår  deres  trængsler  og  prøvelser.  Men 
vi  føler  virkelig  med  jer. 

I  løbet  af  de  sidste  20  år  har  jeg  også  erfaret  en  hel  del 
om,  hvordan  Herren  sørger  for  hver  enkelt  af  os.  Jeg  er 
begyndt  at  forstå,  at  enhver  af  os  har  udfordringer, 
smerter  og  modgang.  Ingen  er  fritaget  for  jordelivets 
realiteter.  »Thi  det  er  nødvendigt,  at  der  er  en  modsæt- 
ning i  alle  ting«  (2  Nephi  2:11). 

Vi  kan  alle  hente  trøst  i  en  forståelse  af  dåbens  store 
velsignelser.  Når  vi  bliver  døbt,  bevæger  vi  os  fra  verden 
ind  i  Guds  rige.  I  Guds  rige  er  frelse  tilgængelig  for 
enhver,  uanset  hvilke  omstændigheder  vi  befinder  os  i; 
om  vi  er  gift,  enlige,  har  børn,  er  barnløse,  rige,  fattige, 
unge  eller  gamle  -  mulighederne  er  uendelige.  Der  er 
næsten  lige  så  mange  kategorier,  som  der  er  mennesker. 
Men  vi  er  alle  børn  af  en  kærlig  himmelsk  Fader,  som 
ønsker,  at  vi  skal  nyde  fremgang  og  vende  tilbage  til  hans 

nærhed.  På  det  område  er  vi  alle  ens.  Vi  er  ikke  alene.  Vi 
er  alle  elsket. 

Vi  skal  være  varsomme  med  at  sætte  os  selv  i  en  bås, 
der  antyder  et  forhold  eller  en  kategori,  som  gør  os  ander- 
ledes eller  udelukker  os  fra  Kirkens  fællesskab.  For 
eksempel  hører  vi  til  tider  enlige  beskrive  det  ward  eller 
den  gren,  som  de  tilhører,  som  et  »familie ward«  eller  en 
»familiegren«,  hvilket  vil  sige,  at  det  er  en  kirkeenhed, 
der  for  størstedelen  består  af  ægtepar  med  børn.  Var  det 
ikke  bedre,  om  vi  alle  betragtede  os  som  en  del  af  en 


Vi  håber,  at  enhver  af  jer  føler  behov  for  at  blive  en  del 
af  wards'  eller  grensfamilien  og  benytte  jeres  enestående 
gaver  og  talenter  til  at  opmuntre  vore  brødre  og  søstre. 
De  muligheder,  som  vi  alle  har  for  at  vise  omsorg  og 
styrke  fællesskabet  i  wardet  eller  grenen,  er  uendelige, 
hvis  vi  er  villige  til  at  give  af  os  selv  i  kærlig  tjeneste. 

For  et  år  eller  to  siden  var  vi  ude  på  en  gård  med  vores 
slægt  og  familie.  Alle  familiens  medlemmer  var  optaget  af 
aktiviteter  -  bortset  fra  et  af  vore  børnebørn.  En  efter- 
middag kom  han  slentrende  ind  i  køkkenet  og  bekendt- 


»wardsfamilie«    eller    »grensfamilie«,    som   bestod    af     gjorde  til  sin  bedstemor:  »Jeg  keder  mig.«  Han  havde 


voksne,  unge  og  børn  -  individuelle  brødre  og  søstre  -  der 
elsker  og  styrker  hinanden?  Guds  kærlighed  er  uendelig 
og  begrænses  ikke  af  omstændigheder  eller  kategorier. 

Vi  tilhører  alle  et  samfund  af  hellige.  Vi  har  alle  brug 
for  hinanden,  og  vi  arbejder  alle  hen  mod  samme  mål. 
Enhver  af  os  kunne  trække  os  tilbage  fra  wardsfamilien  på 
grund  af  vores  forskelligheder.  Men  vi  må  ikke  udelukke 
os  selv  eller  isolere  os  fra  vores  muligheder  på  grund  af  de 
forskelle,  som  vi  synes  at  se  hos  os  selv.  Lad  os  i  stedet  dele 
vore  gaver  og  talenter  med  andre  og  bibringe  dem  fornyet 
håb  og  glæde  og  dermed  styrke  vores  egen  ånd. 

En  tidlig  morgen  talte  min  hustru  og  jeg  om,  at  vores 
forældre  var  døde  -  vi  var  begge  forældreløse.  Vi  konklu- 
derede, at  eftersom  vi  begge  var  i  60'erne,  så  havde  det 
ikke  den  samme  betydning,  som  det  ville  have  haft,  hvis 
vi  var  børn  eller  unge.  Vi  var  vokset  fra  vores  status  som 
forældreløse.  Det  var  ikke  længere  en  begrænsning  for 
vores  vækst. 

På  samme  måde  kommer  der  et  tidspunkt  i  livet,  hvor 
vi  indser,  at  den  kendsgerning,  at  vi  er  enlige,  ikke 
begrænser  vores  vækst.  Hvis  vi  fokuserer  på  og  dvæler 
ved  vores  status  som  enlige,  kan  vi  på  en  måde  gøre  os 
selv  forældreløse  og  føle,  at  vi  er  helt  alene.  Ensomhed  i 
Guds  rige  er  ofte  et  selvvalgt  eksil. 


netop  givet  udtryk  for  den  tilstand,  som  han  havde  bragt 
sig  selv  i. 

I  stedet  for  at  prøve  at  underholde  ham  de  næste  par 
dage  viste  hans  bedstemor  stor  visdom  ved  at  benytte 
denne  lejlighed  til  at  lære  ham  noget  vigtigt.  Først  rakte 
han  ham  en  kost,  så  han  kunne  hjælpe  lidt  til;  derefter  gav 
hun  ham  et  stykke  papir  og  en  blyant  og  bad  ham  om  at 
sætte  sig  ved  køkkenbordet.  Hun  pegede  hen  på  den  liste 
med  familieaktiviteter,  som  hang  på  køleskabsdøren.  Hun 
bad  sit  barnebarn  om  at  nedskrive  de  aktiviteter,  som  han 
kunne  tænke  sig  at  deltage  i.  Listen  var  lang.  Derefter  bad 
hun  ham  om  at  tilføje  aktiviteter,  som  han  selv  havde  lyst 
til  at  udføre.  Listen  blev  længere.  Snart  havde  han  rigelig 
med  aktiviteter  til  at  holde  ham  beskæftiget. 

Med  listen  i  hånden  deltog  han  muntert  i  aktivite- 
terne og  dvælede  ikke  længere  ved  sin  kedsomhed.  Hans 
bedstemor  havde  kærligt  lært  ham  at  tage  ansvar  for  sin 
egen  lykke  og  ikke  være  afhængig  af,  at  andre  skulle 
bibringe  ham  glæde  og  lykke. 

Den  erfaring  gælder  os  alle,  uanset  vores  personlige 
omstændigheder.  Ligesom  vores  barnebarn  er  vi  ansvarlige 

Når  I  elsker  og  trøster  andre,  som  lider,  vil  Herrens 
Ånd  besøge  jer,  og  I  vil  finde  kærlighed  og  trøst. 


L  I  A  H  O  N  A 

for  vores  egen  lykke.  Måske  skulle  vi  udfærdige  vores 
egen  liste  over  måder,  hvorpå  vi  kan  bringe  glæde  og 
lykke  ind  i  vores  egen  og  andres  tilværelse.  Vores  liste 
kunne  omfatte:  ^ 

•  Bøn:  »Kast  din  byrde  på  Herren,  så  vil  han  sørge  for 
dig«  (SI  55:23). 

•  Studium  af  skrifterne. 

•  Samtaler  med  din  biskop  og  din  kvorumsleder  eller 
hjælpeforeningspræsidentinde. 

•  Aktiv  tjeneste. 

•  Opmuntring  og  opbyggelse  af  andre. 
Og  vi  kan  blive  ved  og  ved. 


Et  af  Kirkens  enestående  træk  er,  at  dens  ward  og 
grene  er  dannet  ud  fra  et  geografisk  grundlag.  De  er 
dannet  på  en  sådan  måde,  at  lederne  kan  være  tæt  på 
medlemmerne,  så  de  kan  kende  og.  styrke  dem.  Alle 
medlemmer,  der  bor  inden  for  disse  geografiske  enheder, 
har  adgang  til  en  mødesal,  en  præstedømmeleder  og  en 
hjælpeforeningspræsidentinde. 

I  Lære  og  Pagter  får  vi  at  vide:  »Thi  jeg,  Herren,  vil 
dømme  alle  mennesker  efter  deres  gerninger,  efter  deres 
hjertes  ønsker«  (L&P  137:9).  De,  der  lever  trofast  og  som 
ikke  får  mulighed  for  at  blive  gift  i  dette  liv,  vil  få 
mulighed  for  at  opnå  enhver  velsignelse,  ophøjelse  og 


Eftersom  Herren  nærer  stor  kærlighed  til  enhver  af      herlighed,  der  er  tilgængelige  for  dem,  der  er  indtrådt  i  og 


os,  ønsker  han,  at  alle  skal  være  lykkelige.  Gennem 
profeten  Lehi  har  han  til  os  sagt:  »Menneskene  er  til  for 
at  kunne  nyde  glæde«  (2  Nephi  2:25).  Den  her  omtalte 
glæde  er  i  nuet.  Vi  behøver  ikke  at  vente  til  en  anden 
dag,  et  andet  år,  indtil  vores  omstændigheder  ændrer 
sig,  eller  indtil  vi  går  gennem  sløret  og  træder  ind  til 
vores  evige  herlighed.  Vi  skal  finde  glæde  i  nuet.  Hvis  vi 
elsker  Jesu  Kristi  evangelium,  kan  vi  finde  glæde  under 
alle  forhold. 

De,  der  er  alene  og  ensomme,  bør  ikke  konstant  dvæle 
i  deres  hjerters  lukkede  kamre.  En  sådan  isolation  kan  i 
den  sidste  ende  medføre  den  ondes  formørkende  påvirk- 
ning, som  fører  til  fortvivlelse,  ensomhed,  frustration  og 
en  følelse  af  at  være  uduelig.  Når  de  først  betragter  sig 
selv  som  uduelige,  vender  de  sig  ofte  til  venner,  der 
nedbryder  de  fintfølende  åndelige  kontakter  og  gør  deres 
åndelige  antenner  og  sendere  ubrugelige.  Hvad  nytter 
det  at  søge  råd  hos  dem,  der  selv  er  forvirrede  og  kun 
siger  det,  som  vi  ønsker  at  høre?  Er  det  ikke  bedre  at  søge 
råd  hos  kærlige  forældre,  præstedømme-  og  hjælpefore- 
ningsledere  og  venner,  som  kan  hjælpe  os  med  at  stræbe 
efter  og  nå  celestiale  mål? 


ærer  det  evige  ægteskabs  pagt.  Det  vigtige  spørgsmål, 
som  enhver  af  os  må  stille  sig  selv,  er:  Hvad  er  mit  hjertes 
ønsker  og  hensigter? 

Vi  respekterer  og  ærer  Kirkens  enlige,  voksne 
medlemmer  for  deres  trofasthed,  lydighed  og  hengi- 
venhed. Alle  Herrens  velsignelser  venter  os,  hvis  vi  vil 
tage  aktiv  del  i  den  genoprettede  kirke,  uden  at  anbringe 
os  selv  i  særlige  omstændigheder  eller  kategorier.  Vi  er 
alle  medlemmer  af  en  wards-  eller  grensfamilie  i  et  fælles- 
skab af  hellige,  hvor  vi  alle  kan  bidrage  med  vores  indivi- 
duelle gaver  og  talenter.  Vi  gør  klogt  i  at  følge  Frelserens 
eksempel,  da  han,  mens  han  led  på  korset,  sørgede  for,  at 
man  tog  sig  af  hans  mor,  og  at  hans  bødler  fik  tilgivelse. 
Vi  bør  også  koncentrere  os  om  at  sørge  for  andres  behov. 
Når  vi  gør  en  indsats  og  hjælper  andre  i  nød,  kan  vores 
egen  følelse  af  ensomhed  og  ufuldkommenhed  forsvinde 
-  og  blive  erstattet  af  en  følelse  af  håb,  kærlighed  og 
opmuntring. 

Jeg  lover  jer,  at  I  vil  blive  velsignet,  når  I  giver  af  jeres 
gaver,  talenter  og  ånd.  Når  I  elsker  og  trøster  andre,  som 
lider,  vil  Herrens  Ånd  besøge  jer,  og  I  vil  finde  kærlighed 
og  trøst.  □ 

TAG  IMOD  INDBYDELSEN  TIL  AT  FØLGE  KRISTUS. 

DU  VIL  NYDE  TUREN,  FORDI  HAN  VISER  VEJ. 

(SE  2  NEPHI  31:10-12). 


PIONERER 


ELFENBENSKYSTEN 


Historien  om  Kirkens  pionerer  i  denne 
afrikanske  nation  er  en  beretning  om  ofre 
og  udholdenhed.  Men  mest  af  alt  er  det 
en  beretning  om  tro  på  Jesus  Kristus. 


Robert  L.  Mercer 

FOTO:  ROBERT  L  MERCER  OG  PHARES  HORMAN 

Herrens  Ånd  svæver  over  Afrika,  bemærkede  ældste 
James  E.  Faust  fra  De  Tolv  Apostles  Kvorum,  da 
han  besøgte  Afrika  i  1992. '  Faktisk  kunne  de  fuld- 
tidsmissionærer,  som  virkede  i  Elfenbenskysten,  se  den 
Ånds  indflydelse,  da  folk  i  stigende  antal  begyndte  at  tage 
imod  budskabet  om  genoprettelsen. 

Åbenbaringen  fra  1978  om  præstedømmet  til  alle 
trofaste,  værdige  mænd  i  Kirken  havde  ikke  en  øjeblik- 
kelig virkning  i  Elfenbenskysten,  sådan  som  den  havde  i 
nogle  engelsktalende  afrikanske  nationer.  Kirkens  engelsk- 
sprogede litteratur  havde  fundet  vej  til  for  eksempel 
Ghana  og  Nigeria,  hvor  folk  begyndte  at  anmode  Kirken 
om  at  sende  missionærer.  Men  for  det  fransktalende  Cote 
d'Ivoire,  som  ligger  mellem  Liberia  og  Ghana  på  Afrikas 
vestkyst,  kom  evangeliet  ind  ad  en  anden  dør. 


Historien  om  pionerkirken  i  Elfenbenskysten,  er  en 
beretning  om  trængsler  og  ofre,  flid  og  udholdenhed. 
Men  mest  af  alt  er  det  beretningen  om  tro  på  og 
kærlighed  til  Frelseren. 

PHILLIPE  OG  ANNELIES  ASSARD 

De  indbyggere  fra  Elfenbenskysten,  som  har 
penge,  studerer  ofte  ved  europæiske  universiteter.  I 
1970'erne  og  1980'erne  blev  et  stort  antal  af  disse 
studerende  fra  Elfenbenskysten  præsenteret  for  evan- 
geliet i  Europa.  Da  disse  sidste  dages  hellige  vendte 
tilbage  til  deres  fædreland,  hjalp  de  evangeliet  med  at 
slå  rod  og  vokse  der. 


Primarybørn  som  disse  repræsenterer  Kirkens 
fremtid  i  Elfenbenskysten,  f  baggrunden:  Abidjan, 
landets  største  by  og  dets  industrielle  centrum. 


En  af  disse  studerende  var  Phillipe  Assard.  Phillipe 
rejste  til  Køln  i  Tyskland  i  1971  for  at  læse  til  ingeniør. 
Mens  han  studerede,  traf  han  Annelies  Margitta  ved  en 
fest  i  hendes  fødeby  Remscheid.  Ikke  længe  efter  blev  de 
gift,  Phillipe  fandt  arbejde,  og  de  stiftede  familie. 

I  1980  bankede  to  fuldtidsmissionærer  på  deres  dør  og 
præsenterede  genoprettelsens  budskab  for  dem,  og  familien 


De  fire  første  søstermissionærer  i 

Elfenbenskysten  i  1993.  Baggrund:  Et 
landligt  område  nær  Abidjan  ved  en 
lagune,  der  løber  parallelt  med 
Guineabugten. 

Assard  tog  snart  imod  evangeliet-  De  blev 
døbt  kort  efter  og,  med  bror  Assards  egne  ord, 
»overvældet  af  velsignelser«.  Phillipe  og 
Annelies  blev  beseglet  til  hinanden  i  templet 
i  Schweiz,  og  Phillipe  fandt  et  nyt  job,  som 
satte  ham  bedre  i  stand  til  at  sørge  for  sin 
voksende  familie,  som  på  det  tidspunkt 
bestod  af  sønnen  Alexandre  Joseph  og 
datteren  Dorothée  Anne. 

Trods   familiens  forbedrede   økonomiske 
situation    og   bekvemme    liv    i    Tyskland, 
begyndte  bror  Assard  at  følge  sig  draget  mod 
sit  fædreland  Elfenbenskysten.  Han  indså,  at  den  udvik- 
ling, som  hans  land  havde  allermest  brug  for,  kun  kunne 
opnås  gennem  Jesu  Kristi  evangelium,  og  han  var  fast 
besluttet  på  at  spille  en  rolle  i  forkyndelsen  af  evangeliet 
i  sit  fædreland.  Bror  Assard  fik  afslag  på  en  ansøgning  til 
et  firma,  der  søgte  efter  ingeniører  i  Elfenbenskysten, 
men  han  besluttede  at  tage  på  ferie  til  sit  fædreland  og 
personligt  få  overblik  over  jobsituationen.  Det  skuffede 
ham  at  erfare,  at  det  firma,  som  han  havde  søgt  job  hos, 
var  i  økonomiske  vanskeligheder.  Der  var  ikke  andre 
jobmuligheder. 

»Jeg  vendte  tilbage  til  Køln,  men  jeg  havde  urokkelig 
tro  på  Herren,  fordi  jeg  havde  haft  en  drøm  om,  at  evan- 
geliet skulle  rodfæstes  i  Elfenbenskysten,«  mindes  bror 
Assard.  »Så  efter  bøn  og  faste  sammen  med  min  hustru 
vendte  jeg  i  1986  tilbage  til  Elfenbenskysten  for  at  give 
det,  som  jeg  selv  havde  modtaget,  som  en  hjælp  til  at 
forbedre  min  families  og  mine  landsmænds  vilkår.« 

Inden  familien  Assard  forlod  Tyskland,  modtog  de 
deres  patriarkalske  velsignelser,  vendte  tilbage  til  templet 
i  Schweiz  og  drog  til  Frankfurt,  hvor  de  mødtes  med 
medlemmer  af  det  europæiske  områdepræsidentskab  - 
ældste  Joseph  B.  Wirthlin,  der  er  i  dag  er  medlem  af  De 
Tolv  Apostles  Kvorum,  og  ældste  Russell  C.  Taylor,  der 
nu  er  emeritusmedlem  af  De  Halvfjerds.  Efter  at  have 
forklaret  deres  ønske  om  at  rejse  til  Elfenbenskysten, 
modtog  familien  »velsignelser  og  opmuntring  fra  dem,« 
siger  bror  Assard,  »og  ældste  Wirthlin  gav  mig  en  liste 

Den  forste  menighed,  som  bl.c  »æ.ler  famiHeme 
Assard  og  Affoué. 

over  alle  de  medlemmer  i  Elfenbenskysten,  som  man 
havde  kendskab  til.  Det  var  kun  en  håndfuld.« 

Bror  Assard  sagde  sit  job  op,  og  familien  solgte  deres 
hus  og  deres  ejendele.  Den  10.  april  1986  rejste  familien 
Assard  til  Elfenbenskysten.  De  flyttede  ind  hos  hans 
forældre  i  en  lille  landsby  nær  Abidjan,  som  er  landets 
største  by  og  dets  industrielle  centrum.  Hverken  søster 
Assard  eller  hendes  børn  kunne  tale  fransk.  Ikke  desto 
mindre  begyndte  både  Alexandre  og  Dorothée  i  skole, 
mens  søster  Assard  lærte  fransk  af  sine  svigerforældre,  og 
bror  Assard  søgte  efter  arbejde. 

I  et  helt  år  søgte  bror  Assard  forgæves  efter  et  job. 
Han  var  tynget  af  ansvaret  for  at  forsørge  sin  familie. 
Men  han  lod  ikke  besværlighederne  med  at  finde  arbejde 
afholde  ham  fra  at  fremme  Herrens  værk.  Han  og  søster 
Assard  sendte  breve  til  medlemmerne  på  den  liste,  de 
havde  fået  i  Tyskland.  Familien  Lucien  Affoué  fra 
Abidjan  var  de  første,  der  svarede.  Begge  familier 
glædede  sig  over  visheden  om,  at  de  ikke  var  alene. 
Andre  medlemmer  i  Elfenbenskysten  svarede  også,  men 
de  boede  for  langt  væk  til,  at  de  kunne  mødes  med  dem. 

Bror  Assard  ledte  den  voksende  gren,  indtil  ældste 
Marvin  J.  Ashton  fra  De  Tolv  Apostles  Kvorum  og  ældste 
Alexander  B.  Morrison  fra  De  Halvfjerds  besøgte  landet 
i  1987.  På  det  tidspunkt  blev  en  medarbejder  ved  den 
amerikanske  ambassade,  Terry  Broadhead,  indsat  som 
den  første  grenspræsident  med  bror  Assard  som  rådgiver. 

Da  ældste  Ashton  indviede  landet  til  evangeliets  forkyn- 
delse i  september  1987,  var  der  16  medlemmer  af  Kirken 
i  landet. 

Bror  Assard  blev  senere  den  første  indfødte  grens- 
præsident  i  Elfenbenskysten.  Han  virkede  også  som 
distriktspræsident.  Søster  Assard  har  været  grenens 
hjælpeforeningspræsidentinde  og  præsidentinde  for 
Unge  Piger,  samt  distriktets  hjælpeforeningspræsident- 
inde. Hendes  musikalske  talenter  har  været  en  uvur- 
derlig hjælp  til  at  lære  de  lokale  at  synge  Kirkens  salmer. 

Timelige  velsignelser  fulgte  de  åndelige  velsignelser. 
Efter  at  have  været  arbejdsløs  i  et  år  blev  bror  Assard 
ansat  af  en  europæisk  bilfabrikant  i  Abidjan.  Hans  kend- 
skab til  fransk  og  tysk,  samt  hans  ingeniøruddannelse, 
gjorde  han  til  den  helt  rette  mand  til  jobbet.  I  dag  er  han 
assisterende  teknisk  direktør  i  firmaet. 

Familien  Assard  er  evigt  taknemlige  for  deres  velsig- 
nelser og  for  den  indflydelse,  der  førte  dem  til 
Elfenbenskysten.  Takket  være  den  indflydelse  har  præsi- 
dent Assard  set  sin  drøm  gå  i  opfyldelse,  at  evangeliet 
er  blevet  rodfæstet  blandt  hans  folk.  Opfyldelsen  skete 

Medlemmerne  står  i  kø  for  at  få  forfriskninger  ved 
den  første  ungdomskonference  i  Kirken  i 
Elfenbenskysten. 


til  dels  den  17.  august  1997,  da  Abidjan  Stav  i 
Elfenbenskysten  blev  dannet  med  Phillipe  Assard  som 
præsident.  Gennem  tårer  og  smil  siger  søster  Assard  om 
dannelsen  af  den  første  stav  i  hendes  nye  hjemland:  »Vi 
har  slidt  og  bedt  for  denne  dag  i  1 1  år.« 

LUCIEN  OG  AGATHE  AFFOUÉ 

Da  Lucien  Affoué  og  hans  familie  rejste  til  Lyon  i 
Frankrig,  hvor  han  skulle  studere  kunstindustri,  var  han 
ikke  klar  over,  at  den  vigtigste  uddannelse,  han  ville  få, 
var  af  åndelig  art.  Lucien,  hans  hustru  Agathe  og  deres  to 
døtre  tog  imod  evangeliet,  kort  efter  at  fuldtidsmissio- 
nærerne  havde  banket  på  deres  dør  i  1980.  Bordeaux 
Gren  tog  godt  imod  familien,  og  da  de  havde  vist  sig 
trofaste,  blev  ægteparret  Affoué  og  deres  døtre  beseglet 
til  hinanden  i  templet  i  Schweiz. 

Da  familien  Affoué,  der  nu  også  talte  en  nyfødt  søn, 
vendte  tilbage  til  Elfenbenskysten  i  1984,  var  de  skuf- 
fede over  at  erfare,  at  der  ikke  var  andre  medlemmer  af 
Kirken.  Ikke  desto  mindre  holdt  de  trofast  møder  i 
deres  eget  hjem  og  bad  om,  at  de  snart  måtte  få  følge- 
skab af  andre  sidste  dages  hellige  familier. 

Det  var  svære  tider.  I  Elfenbenskysten, 

der   var   fransk   koloni   indtil    1964, 

var  og  er  vellønnede  job  sjældne. 

Det  meste  af  landets  industri  er 

ejet   af  udenlandske   firmaer. 

,    Arbejdsløsheden  har  været 


MALI 


helt  oppe  på  80%  i  dette  land,  hvor  de  fleste  mennesker 
bor  i  små  landsbyer  og  ernærer  sig  som  landmænd. 

Trods  den  vanskelige  økonomiske  situation  glædede 
familien  Affoué  sig  i  april  1986,  da  de  modtog  brev  fra 
familien  Assard.  De  to  familier  begyndte  at  holde  fælles 
møder  i  familien  Assards  baghave.  Mens  familierne 
arbejde,  tilbad  Gud  og  bad  om  arbejde  sammen,  blev  de 
knyttet  tæt  sammen  og  styrket  åndeligt.  Søster  Affoué  og 
søster  Assard  blev  som  søstre. 

Familien  Affoués  bønner  blev  besvaret,  da  bror  Affoué 
fik  job  som  lærer  i  Bouaké,  landets  næststørste  by,  som 
ligger  omkring  370  km  nordvest  for  Abidjan.  De  måtte 
forlade   den  voksende   gruppe   af 
kirkemedlemmer  i  Abidjan.  Men 
med     styrkede     vidnesbyrd     og 
fornyet  tro  var  familien  Affoué 
med  til  at  oprette  Kirken  i  Bouaké 
i    1988.    Der   udbredte   familien 
evangeliet,  indtil  de  fik  hjælp  fra 
et  missionærægtepar,   som  blev 
sendt  til  området. 

Bror  Affoué  tjente  som  grens  - 
præsident  i  fire  år  og  fortsatte 
som  grenspræsident,  da  grenen 
blev  delt.  I  dag  virker  han  som    :. 

rådgiver     til     missionspræsi-  Adolphe  Mande  Gueu 

denten.  Søster  Affoué  tjente  som 

hjælpeforeningspræsidentinde,  mens  børnene  underviste 
i  klasserne  og  hjalp  til  på  anden  vis  i  grenen. 

ADOLPHE  MANDE  GUEU 

Indtil  landets  første  fransktalende  missionspræsident 
ankom  i  juli  1992  og  en  ny  mission  blev  oprettet  i 
Elfenbenskysten  i  1993,  blev  missioneringen  i  landet 
ledet  fra  Accra  i  Ghana  af  en  engelsktalende  missions- 
præsident.2  Trods  disse  tidlige  udfordringer,  var  medlems- 
skarens vækst  imponerende. 

I  1989  blev  Robert  M.  og  Lola  Walker,  et  missio- 
nærægtepar fra  Ghana,  overflyttet  til  Elfenbenskysten. 
De  talte  ikke  fransk,  så  de  fik  besked  på  at  hyre  en  over- 
sætter og  søge  hjælp  hos  de  lokale  afrikanske  familier. 

Ægteparret  Walker  tog  imod  deres  nye  opgave  med 
en  vis  frygt,  men  med  tro  på,  at  Herren  ville  hjælpe  dem 
med  at  leve  op  til  deres  nye  ansvar.  Ved 
møderne  i  kirken  i  Abidjan  forstod  ægte- 
parret Walker  til  at  begynde  med  kun  det,  som 
Ånden  hjalp  dem  til  at  forstå.  Under  et  møde 
kom  en  ung  mand  hen  til  dem  og  spurgte  på 
flydende  engelsk,  om  han  kunne  hjælpe  dem. 
Den  unge  mand,  Adolphe  Mande  Gueu,  blev 
den  første  af  de  fire  oversættere,  som  ægte- 
parret Walker  hyrede,   underviste  og  døbte  i 
løbet   af  deres    14   måneder   lange   ophold   i 
Elfenbenskysten. 

Inden  sin  dåb  blev  Adolphe  hurtigt  bekendt 
med  evangeliet  gennem  sin  oversættelse  af  møder 
og  taler.  Hans  virke  som  oversætter  for  ægteparret 
Walker  forberedte  ham  på  at  forstå  og  opnå  et  vidnesbyrd 
om  Mormons  Bog,  som  han  læste  på  tre  dage.  Han  siger, 
at  Helligånden  bar  så  stærkt  vidnesbyrd  om  bogens 
sandhed,  at  han  næsten  læste  den  uafbrudt. 

»Denne  bog  vidner  for  mig,  at  jeres  budskab  er  fra 
Gud,«  sagde  bror  Gueu  til  bror  og  søster  Walker,  »og  min 
familie  og  jeg  må  få  del  i  evangeliet.« 

Bror  og  søster  Gueu  og  deres  fire  børn  har  været 
stærke  medlemmer  af  Kirken  siden  deres  dåb  i  1988.  Han 
var  grenspræsident  og  blev  senere  den  første  lærer  i 
Kirkens  Uddannelses  System  i  Elfenbenskysten.  I  dag  er 
han  områdets  CES -leder.  Søster  Gueu  har  også  virket  i 
utallige  kaldelser,  blandt  andet  som  præsidentinde  for 
Unge  Pigers  organisation  i  distriktet. 

MAMMADOU  OG  JOSEPHINE  ZADI 

Mange  af  Elfenbenskystens  pionerer  har  måtte  lægge 
deres  liv  helt  om.  Typisk  for  denne  ændrede  livsførelse  er 
beretningen  om  Mammadou  Zadi,  der  er  pensioneret 
grænsebetjent. 


Da  evangeliet  fik  den  mest  fremtrædende  plads  i  deres 
liv,  lukkede  bror  Zadi  sit  værtshus  og  skænkede  bygningen 
til  Kirken  som  mødesal.  Bror  Zadi  forsørger  sin  familie  med 
sin  pension  og  indtægter  fra  forskellige  udlejningsejen- 
domme. Han  og  søster  Zadi  har  også  skænket  mange  timers 


Inden  bror  Zadi  blev  medlem  af  Kirken,  led  han  af      tjeneste  til  Kirken.  Bror  Zadi  har  virket  som  distriktspræsi- 


■  ■ .  .■  ■•  ■■ 


Mammadou  Zadi 


dårligt   helbred   på   grund    af 

leverproblemer,   forvoldt   af  et 

stort  spiritusforbrug.  Ikke  desto 

mindre  besluttede  han  at  åbne 

et  værtshus  for  sin  opsparing. 

Han  købte  et  værtshus  med  god 

beliggenhed  og  havde  snart  en 

blomstrende  geschæft.  Dengang 

var  han  ikke  klar  over,  hvordan 

hans  liv  skulle  ændre  sig,  efter  at 

hans     kone    Josephine     havde 

truffet      fuldtidsmissionærerne. 

Josephine   blev   grebet   af  deres 

budskab,       men      kulturen       i 

Elfenbenskysten  fordrede,  at  hun 

fik  sin  mands  tilladelse  til  at  blive 

undervist  af  missionærerne.  Han  gav  sin  tilladelse,  men 

sagde,  at  han  ikke  ville  have  noget  at  gøre  med  Kirken. 

Han  var  klar  over,  at  det  liv,  han  havde  valgt  at  leve,  ikke 

var  foreneligt  med  evangeliets  lærdomme. 

Men  Josephine  ville  så  gerne  dele  sin  evangeliske 
kundskab  med  sin  mand.  Det  bad  hun  inderligt  om.  Bror 
Zadi  hævder,  at  det  var  det,  der  bragte  Helligåndens 
indflydelse  ind  i  hans  liv  og  tilskyndede  ham  til  at  lytte  til 
missionærerne.  Han  blev  også  hurtigt  grebet  -  ja,  så 
meget,  at  han  begyndte  at  efterleve  visdomsordet.  Da 
hans  helbred  blev  meget  bedre,  blev  han  overbevist  om, 
at  evangeliet  var  sandt. 

Da  ægteparret  Zadi  blev  døbt,  voksede  Kirkens 
medlemstal  ikke  blot  med  to,  men  snart  med  i  alt  18 
medlemmer  af  parrets  nærmeste  familie.  Familien  Zadi 
forkyndte  også  evangeliet  for  deres  fjernere  slægtninge, 
og  nu  forkynder  en  søn  og  en  nevø  budskabet  om 
genoprettelsen  til  flere  i  Elfenbenskysten  som  fuldtids- 
missionærer. 


dent,  og  søster  Zadi  har  været  præsidentinde  for 
Hjælpeforeningen  i  Dakoui  Gren. 

CHRISTOPHE  MVOMO 

På  grund  af  sit  stabile  politiske  styre 
tiltrækker  Elfenbenskysten,  der  har  omkring 
14  millioner  indbyggere,  indvandrere  fra  hele 
Afrika.  Christophe  Mvomo  var  ikke  en  af  dem, 
der  kom  i  håb  om  at  finde  et  bedre  liv,  men 
han  fandt  det  alligevel. 

I  sit  fædreland  Cameroun  var  Christophe  en 
fremragende  student,  og  han  blev  udvalgt  til  at 
blive  uddannet  på  et  katolsk  præstesemina- 
rium. Da  han  var  færdiguddannet,  blev  han 
bedt  om  at  undervise  ved  et 

katolsk  seminarium  i  Elfenbenskysten, 

hvor    de    fleste    mennesker    stadig 


Ægtepar  som  Elane  og  Alain 
Tanoé,  i  forgrunden,  styrker 
Kirken  ved  at  tjene  som 
ledere.  Baggrunden:  Nye 
medlemmer  på  deres  dåbsdag. 

dyrker  de  gamle  stammereligioner.   Omkring  30%   af 
Elfenbenskystens  indbyggere  er  kristne. 

Da  Christophe  ankom  til  Abidjan,  fandt  han  ud  af,  at 
mange  unge  mennesker  lyttede  til  missionærer  fra  Jesu 
Kristi  Kirke  af  Sidste  Dages  Hellige.  Hans  nysgerrighed 
voksede,  da  flere  unge  mænd,  blandt  andet  tre,  som  han 
kendte,  blev  kaldet  som  fuldtidsmissionærer  for  Kirken. 
Christophe  havde  en  del  spørgsmål  med  hensyn  til  den 
nye  kirke,  og  han  besluttede  sig  for  at  sætte  dem,  der 
udbredte  dens  lære,  på  plads. 

»Til  at  begynde  med  var  det  hans  tanke  at 
bevise,  at  Kirken  var  på  vildspor,«  mindes 


søster  Grace  Mackay,  som  dengang  tjente  som  missionær 
i  Abidjan  sammen  med  sin  mand  Theron.  »Men  han 
havde  mange  oprigtige  spørgsmål,  og  han  var  villig  til  at 
lære  nyt.« 

Under  sine  samtaler  med  ældste  og  søster  Mackay  fik 
Christophe  svar  på  spørgsmål,  som  han  ikke  troede,  at 
der  fandtes  svar  på.  Den  smukke  frelsesplan  lød  sand,  og 
betydningen  af  forsoningen  stod  klart  for  ham. 


Christophe  Mvomo 


»Jeg  blev  omvendt  til  Jesu  Kristi  Kirke  af  Sidste 
Dages  Hellige,  mens  jeg  endnu  underviste  som  fuldtids- 
lærer  på  et  luksuriøst  og  anset  katolsk  seminarium,« 
skrev  bror  Mvomo  i  sin  dagbog.  »For  at  leve  i  overens- 
stemmelse med  min  nye  tro  opsagde  jeg  min  stil- 
ling på  skolen,  efter  at  have 
været  medlem  af  Kirken  i  et  år. 
Jeg  mistede  alle  de  privilegier  og 
fordele,  som  jeg  havde  optjent 
efter  ni  års  anciennitet.« 

De   udfordringer,   som  fulgte, 
satte  bror  Mvomos  tro  og  udhol- 
denhed på  prøve.  »Min  kone,  som 
var  folkeskolelærer,  lod  sig  skille 
fra  mig,«  mindes  han.  »Tre  gange 
brød  tyve  ind  i  min  lejlighed  og 
stjal  alt,  hvad  jeg  ejede.  En  ven 
kørte  galt  med  min  dejlige  bil.  Jeg 
befandt  mig  pludselig  i  fortvivlende 
omstændigheder,  men  jeg  var  stadig  fast  besluttet  på  at 
følge  Herren.« 

I  juli  1993  blev  bror  Mvomo  kaldet  som  anden- 
rådgiver til  missionspræsidenten.  Han  har  tjent  godt  og 
med  udmærkelse,  og  han  udholder  stadig  sine  prøvelser, 
som  dog  blev  lettet  lidt,  da  han  fandt  et  nyt  job  som 
lærer. 

»Jeg  ved,  at  min  Frelser  lever  og  døde  for  mig  -  for  os 
alle,«  siger  bror  Mvomo  og  bemærker,  at  Himlens  velsig- 
nelser langt  opvejer  jordiske  trængsler.  Af  taknemlighed 
for  Frelseren  og  hans  evangelium  siger  han,  at  »jeg  skal 
gøre  alt,  hvad  jeg  kan  for  ham«. 

EN  LANG  OG  TÅLMODIG  VENTEN 

I    1992   var  der  omtrent   1000  medlemmer  i 
Elfenbenskysten.  To  år  senere  var  Kirkens  medlemstal 
mere  end  fordoblet  til  2500.  I  dag  har  Kirken  ca 
3500  medlemmer  og  en  stav,  der  består  af  11 

Unge  piger  fra  Abobo  Ward  i 
Abidjan  Stav  i  Elfenbenskysten. 


ward  og  fire  grene  i  Abidjan,  Bouaké  og  Yamoussoukro, 
der  er  landets  hovedstad.  Der  er  også  grupper,  som  holder 
møder  i  andre  byer. 

Kirkens  første  kirkebygning  i  Elfenbenskysten  blev 
indviet  i  april  1997,  et  årti  efter  at  landet  var 
blevet  indviet  til  evangeliets  forkyndelse,  og 
kort  før  landets  første  stav  blev  dannet.  Det  at 
have  deres  egen  kirkebygning  er  lidt  af  en 
milepæl  for  de  hellige  i  Elfenbenskysten,  som 
bl.a.  familien  Affoué  og  familien  Assard,  som 
har  længtes   efter  en  kirkebygning  i  deres 
fædreland,  siden  de  to  familier  holdt  møder 
under  et  træ  i  deres  landsby  for  1 1  år  siden. 

Afrikas  bedste  fremtidsudsigter  findes  i 

Jesu  Kristi  gengivne   evangelium.    For  de 

sidste  dages  hellige  i  Cote  d'Ivoire  er  den 

strålende  fremtid  ved  at  blive  virkelighed.  □ 


NOTER 

1.  Konference  for  missionspræsidenter  i 
Nairobi  i  Kenya,  den  10.-11.  november  1992. 

2.  Den  nye  mission  var  kendt  som  Yaounde -missionen  i 
Cameroun,  indtil  missionskon toret  blev  flyttet  til  Abidjan  i  maj 
1993.  Siden  har  missionen  heddet  Abidj  an-missionen  i 
Elfenbenskysten. 

NYE  VENNER 


Claire 


Laurence 

fra  Gournay 
i  Frankrig 


Marvin  K.  Gardner 

FOTO:  FORFATTEREN,  BORTSET  FRA  HVOR  ANDET  ER  ANGIVET 

Frankrig  er  det  ikke  usædvanligt  at  se 
smarte  sportsvogne  suse  forbi  på  gaderne. 
Men  det  er  usædvanligt  at  se  en  store 
familiebil  køre  ned  ad  vejen  med  far,  mor  og 
syv  børn  stuvet  sammen  i  den. 
Mange  familier  i  Frankrig  har  kun  et  eller  to 
børn.  Folk  bliver  ofte  overrasket  over  at  høre,  at 
Michel  og  Pascale  Kiisseling  har  syv. 

Familien  Kiisseling  bor  i  Gournay,  en  smuk  by  med 
6000  indbyggere,  der  ligger  lige  uden  for  Paris.  De 
tilhører  Torcy  Ward  i  Paris  Øst  Stav.  Der  står  en  hel 
række  børnecykler  i  deres  indkørsel.  I  baghaven  er  der 
træer  at  klatre  i  og  en  rutsjebane. 

Der  er  fire  drenge  og  tre  piger  i  familien.  Julien  på  14 
er  lærer  og  elsker  at  svømme.  Jérome  på  13  er  diakon  og 

Kusseling 


•  Gournay 
PARIS  • 


elsker  at  svømme  og  spille  klaver.  Så  følger  tvillingepi' 
gerne  på  10,  Claire,  som  spiller  fløjte  og  elsker  ballet,  og 
Laurence,  som  også  spiller  fløjte,  men  foretrak  svøm- 
ning fremfor  dans.  Så  kommer  den  ni-årige  Marie,  der 
kan  lide  at  danse  og  spille  klaver.  De  to  yngste  er 
drenge:  Christophe  på  seks,  som  er  ved  at  lære  at 
svømme,  og  Nicolas  på  fire,  som  kan  lide  at  spille  bold. 

»Jeg  har  altid  ville  have  en  stor  familie,  selv  før  jeg 
blev  medlem  af  Kirken,«  siger  søster  Kusseling.  »Jeg 
elsker  børn.« 

»Den  sværeste  tid,«  ler  bror  Kusseling,  »var  da  Marie 
blev  født,  og  tvillingerne  kun  var  et  år  gamle.  Pludselig 
havde  vi  tre  piger  på  næsten  samme  alder.  De  blev  lidt 
jaloux  på  hinanden,  fordi  jeg  havde  tre  piger  at  kramme 
og  kun  to  knæ,  som  de  kunne  sidde  på!« 

Store  familier  kan  have  mange  udfordringer,  men 
også  mange  velsignelser.  Blandt  udfordringerne  er  det, 
at  børnene  må  lære  at  være  tålmodige,  når  mor  og  far 
er  optaget  af  nogle  af  de  andre.  Og  til  tider  driller 
søskende  hinanden. 

Men  blandt  fordelene  er,  at  der  altid  er  nogle  at  lege 
med.  Eller  arbejde  sammen  med.  »Jeg  har  altid  haft 
mange  søskende,«  siger  Laurence.  »Så 
det  er  normalt  for  mig.  Det  er  rart,  at 
der  er  både  større  og 
mindre  søskende 
i  familien. 
På  den  måde  kan 
vi  lære  af  hinanden  og  hjælpe  hinanden.« 

Og  der  er  mange  familiemedlemmer  til  at 
dele  opgaverne  til  familieaften.  »Vi  bestræber  os  på  at 
give  hvert  barn  en  opgave  hver  mandag  aften,«  siger 

Hvadenten  de  danser  (Claire,  yderst  til  venstre)  eller 
spiller  fløjte  (Laurence,  til  højre)  stræber  de  to  1 0- 
årige  Kusseling-tvillinger  (i  midten)  efter  at  vise,  at  de 
følger  Jesus  Kristus. 


søster  Kusseling.  »En  dirigerer  musikken,  en  anden 
finder  på  noget  til  lektionen,  og  nogen  laver  forfrisk- 
ninger. De  deltager  alle  sammen.«  Familieaften  er  også 
det  tidspunkt,  hvor  børnene  fortæller  om  det,  de  har 
lært  eller  lavet  i  Primary. 

De  elsker  at  komme  i  Primary.  »Jeg  hører  om  Jesus, 
om  hans  liv  og  det,  han  gjorde,«  siger  Laurence.  »Og  vi 
hører  om  Joseph  Smith.  Han  oversatte  Mormons  Bog  og 
organiserede  Kirken,  da  den  blev  genoprettet.  Jeg  tror 
på,  at  han  var  profet.« 

Børnene  holder  af  at  læse  historier  fra  JlEtoik,  som 
er  Kirkens  fransksprogede  tidsskrift.  De  læser  også 
skrifterne  sammen  og  holder  famili- 
ebøn. Og  de  elsker  at  synge. 
Laurences  yndlingssang 
er  »Elsker  hverandre« 
(Salmer  og  sange,  nr.  199). 
Claires  yndlingssang  er 
»Stille  nat,  hellige  nat« 
(Salmer  og  sange,  nr.  127). 
»Jeg  elsker  julen,«  siger 
hun,  »fordi  vi  mindes  Jesu 

fødsel  og  kan  være  sammen.  Det  betyder  meget  for 
mig.« 

Bror  Kiisseling  har  været  medlem  af  Kirken  hele 
sit  liv.  Som  ung  mand  var  han  missionær  i  New 
Caledonia,  som  er  en  ø  i  Stillehavet.  Han  tjener  i 
øjeblikket  som  rådgiver  i  missionspræsidentskabet  i 
Paris.  Søster  Kiisseling,  der  er  primarylærer,  blev 
døbt  for  16  år  siden  og  er  den  eneste  i  sin  familie, 
som  er  medlem  af  Kirken.  Bror  og  søster  Kiisseling 
blev  gift  i  templet  i  Schweiz.  Claire  siger,  at  det  er 
vidunderligt  at  vide,  at  deres  familie  kan  være  sammen 
for  evigt. 

Claire  er  også  taknemlig  for  mange  andre  velsig- 
nelser, som  kommer  af  at  være  medlem  af  Kirken.  Da 
hun  var  tre  år  gammel,  blev  hun  meget  syg  og  fik 
krampe.  »Vi  var  meget  bange,«  siger  søster  Kiisseling. 
»Hendes  far  gav  hende  en  velsignelse,  og  så  kørte  vi 
hende  på  hospitalet.  Den  næste  dag  var  Claire  rask 
igen.  Hun  har  ikke  haft  krampe  siden.« 

Claire  husker  ikke  selv  hændelsen,  men  hun  ved,  at 
hun  blev  helbredt  ved  præstedømmets  magt.  Men  hun 
mindes  en  anden  gang,  var  præstedømmet  betød  meget 
for  hende.  Hun  husker  tydeligt  den  dag,  hvor  hendes  far 
døbte  hende.  »Det  gjorde  mig  gladere,  end  jeg  før  havde 
været;«  siger  hun.  »Jeg  vidste,  at  Jesus  ville  tilgive  alle 
mine  synder.« 


Herover  til  venstre:  Laurence  (til  venstre),  Claire  (til 
højre)  og  deres  familie  ankommer  til  kirke  i  deres  bil. 
Herover:  Tvillingerne  vil  være  som  deres  mor  Pascale. 
Til  højre:  I  denne  store  familie  er  der  altid  nogen  at 
lege  med.  På  rutsjebanen  i  baghaven:  (forfra)  Claire, 
Laurence,  Nicolas,  Julien  og  Christophe;  (stående) 
Jérome  og  mor.  Herover  til  højre:  Klar!  Parat!  Kør! 
Marie,  Laurence  og  Nicolas  cykler  ned  ad  vejen. 

»Jeg  har  set  min  far  velsigne  og  døbe  familiens  børn. 
Og  da  han  var  biskop,  velsignede  han  også  andre 
mennesker  i  wardet,  som  var  syge  og  havde  brug  for  en 
velsignelse,«  siger  Claire.  »Han  giver  os  en  velsignelse, 
når  vi  begynder  på  et  nyt  skoleår.  Når  han  gør  det,  ved 
jeg,  at  jeg  får  et  godt  år.« 

Hendes  tvillingesøster  Laurence  siger:  »Jeg  tror,  at 
min  himmelske  Fader  hører  mig,  når  jeg  beder.  Han  har 
besvaret  mine  bønner.  Da  vores  far  mistede  sit  arbejde 
for  fire  måneder  siden,  bad  vi  alle  sammen  om,  at  han 
måtte  få  et  nyt  job.  Og  han  fik  et  nyt  job  i  løbet  af  to 
uger!«  Bror  Kiisseling  arbejder  nu  som  økonomisk 
rådgiver  for  et  engelsk  firma  i  Versailles. 

Både  Claire  og  Laurence  holder  af  matematik,  og  de 
er  begge  dygtige  elever.  Selvom  de  er  de  eneste  sidste 
dages  hellige  på  deres  skole,  har  de  lært  at  vælge 
venner,  der  har  nogenlunde  samme  standarder  som  de 

selv,  og  de  har  fortalt  nogle  af  dem  om  Kirken. 
»Eftersom  mine  forældre  og  slægtninge  ikke 
er  medlemmer  af  Kirken,«  siger  søster 
Kiisseling,  »bærer  børnene  ofte  deres  vidnes- 
byrd for  deres  onkler,  tanter,  fætre,  kusiner  og 
bedsteforældre.« 

Og  de  bestræber  sig  på  ved  deres  hånd' 
linger  at  vise,  at  de  følger  Jesus  Kristus.  For 
eksempel  hjælper  de  tit  deres  nabo,  en  87- 
årig  mand,  som  bor  alene.  De  bærer  varer 
hjem  for  ham,  fordi  de  er  bange  for,  at  han 
skal  falde.  Og  de  hjælper  ham  med  at  fodre 
hunden.  Til  gengæld  lader  han  børnene  spise 
kirsebær  fra  de  grene  af  hans  træ,  som  rager  ind 
i  familien  Kiisselings  baghave. 
»I  Kirken  har  jeg  lært  at  være  høflig,«  siger 
Laurence.  »Evangeliet  lærer  mig  at  være  venlig 
mod  de  mennesker,  jeg  omgås,  især  min  familie.« 
Men  fremfor  alt  vil  både  Claire  og  Laurence 
være  lige  så  god  en  mor,  som  deres  egen  mor  er.  De 
er  glade  for  at  tilhøre  en  familie,  som  folk  lægger 
mærke  til.  Nogle  lægger  mærke  til  familien 
Kiisseling  på  grund  af  deres  store  familie  eller  deres 
store  bil.  Men  fremfor  alt  lægger  folk  mærke  til  dem, 
fordi  de  elsker  hinanden  og  gør  en  indsats  for  at 
efterleve  evangeliet.  □ 

Jesus  Kristus 
viser  os  vejen 


Sydney  S.  Reynolds 


»For  således  elskede  Gud  verden,  at  han  gav  sin 
enbårne  søn,  for  at  enhver,  som  tror  på  ham,  ikke 
skal  fortabes,  men  have  evigt  liv«  (Joh  3:16). 

Simeon  og  Anna  var  meget  gamle.  En  dag 
så  de  Jesusbarnet  i  templet.  De  vidste,  at 
han  var  kommet  til  jorden  for  at  frelse 
menneskene  fra  deres  synder  (se  Luk  2:21-38). 
Jesus  voksede  op,  ligesom  du  gør.  Han  »gik  frem  i 
visdom  og  vækst  og  yndest  hos  Gud  og  mennesker« 
(Luk  2:52).  Vi  går  frem  i  vækst,  når  vi  spiser  sund  mad 
og  får  motion. 

Jesus  voksede  sig  også  stærk  i  ånden  (se  Luk  2:40). 
Da  han  var  12  år,  tog  han  med  til  Jerusalem  for  at  fejre 
påsken.  Hans  forældre  troede,  at  han  fulgtes  med  deres 
karavane  hjem,  men  Jesus  var  blevet  i  Jerusalem.  Da  de 
fandt  ham  tre  dage  senere,  talte  han  med  de  lærde  i 
templet.  »Alle,  der  hørte  det,  undrede  sig  meget  over 
hans  indsigt  og  de  svar,  han  gav«  (se  Luk  2:41-51). 

For  at  vokse  i  ånden  og  i  visdom  må  Jesus  have 
studeret  skrifterne.  Han  var  lydig  mod  sine  forældre  (se 
Luk  2:51).  Hans  familie  holdt  budene  og  efterlevede 
Herrens  lov.  Fordi  Jesus  vandt  yndest  hos  Gud  og 
mennesker,  ved  vi,  at  han  valgte  det  rette  og  var  ærlig 
og  god  mod  andre. 

Selv  som  barn  var  Jesus  et  eksempel,  som  vi  bør 
følge.  Vi  kan  også  vokse  os  stærke  i  ånden  og  i  visdom 
og  gå  frem  i  yndest  hos  Gud  og  mennesker.  Jesus  har 
vist  os  vejen. 

Instruktioner 

Tag  side  7  ud  af  bladet  og  lim  den  på  tykt  papir.  Klip 
langs  de  stiplede  linjer  rundt  om  panelerne  og  rundt  om 
hver  låge.  Klip  et  stykke  papir  ud  i  samme  størrelse  som 

panel  A.  Lav  en  lomme  ved  at  anbringe  panel  A  (med 
den  trykte  side  opad)  oven  på  det  udklippede  papir  og 
lim  det  sammen  i  bunden  og  i  siderne.  Besvar  spørgs- 
målet: »Hvordan  kan  jeg  vokse?«  ved  at  stikke  panel  B 
ned  i  lommen,  læse  på  hver  låge,  åbne  den  og  læse  det, 
der  står  inde  i  ruden.  Træk  panel  B  op,  så  der  dukker  flere 
oplysninger  frem. 

Forslag  fil  fællestid 

J .  Brug  billeder  fra  kirkebiblioteket  eller  billedsamlingen 
Evangelisk  kunst  til  at  fortælle  beretningen  om  Anna  og  Simeon 
(se  Luk  2:21-38)  og  om  Jesu  besøg  i  Jerusalem  (se  Luk 
2:41-51).  Spørg  børnene,  hvad  der  menes  med  Luk  2:40,  52. 
Fortæl  dem,  at  vi  kan  vokse  på  mange  måder.  Hæng  en  ord- 
strimmel  for  hver  af  nedenstående  kategorier  op  og  fortæl 
børnene,  hvad  man  kan  gøre  ved  hver  af  dem.  Giv  et  barn  et 
stikord  og  lad  ham  eller  hende  vise,  hvilken  kategori  stikordet 
hører  hjemme  i  ved  at  udføre  en  passende  handling.  For 
eksempel:  Vækst  -  spil  med  armmusklerne  (drik  rent  vand,  få 
motion  hver  dag,  undgå  narkotika);  Ånden  -  fold  armene  og  bøj 
hovedet  (husk  at  bede,  adlyd  dine  forældre,  tjen  andre);  Visdom 
-  rør  ved  din  pande  (overvej  skrifterne,  vær  flittig  i  skolen,  hold 
budene);  Yndest  hos  Gud  og  mennesker  -  læg  hånden  over 
hjertet  (prøv  at  være  som  Jesus,  vælg  det  rette,  vær  venlig  mod 
andre).  Forklar,  at  stikordene  kan  passe  på  mere  end  en  kategori. 
Syng  »Jegprøver  at  være  som  Jesus«  (Børnenes  sangbog,  s.  40). 

2.  Bed  fire  voksne  om  at  fortælle  følgende  historier: 
Bespisningen  af  de  5000  (se  Matt  14:15-21);  helbredelsen  af 
Jairus  datter  (se  Mark  5:21-24,  35-43);  helbredelsen  af  den 
kvinde,  der  rørte  ved  Jesu  tøj  (se  Mark  5:25-34);  opvækkelsen 
af  Lazarus  (se  Joh  11:1-45).  Bær  vidnesbyrd  om,  at  mirakler 
kan  helbrede  og  trøste  os.  Fortæl  børnene,  at  det  største  mirakel 
står  beskrevet  i  Joh  3:16.  Lad  børnene  gentage  dette  skriftsted. 
Syng  »Han  sendte  sin  Søn«  (Børnenes  sangbog,  s.  20).  □ 

Hvordan  kan  jeg  vokse? 


Hold 

budene. 

Overvej 

skrifterne 


Spis  sundt. 

(Se  L&P  89) 

Få  motion 


Panel  B 

FIKTION 


Ikke 

ét  hår 


Emily  Cannon  Orgill 

ILLUSTRERET  AF  STEVE  KROPP;  FRELSEREN,  AF  GARY  L.  KAPP 


Bare  en  historie 
mere,«  tryglede 
Birgitte.  »En 
mere?«  Far  lukkede  den 
billedbog,  som  han  lige 
havde  læst  og  lo. 
»Jeg  kan  ikke  sove 
endnu.  Jeg  er  slet  ikke 
træt.«  Birgitte  hadede 
at  gå  i  seng  -  især  efter  at  hendes  søster  var 
flyttet  ind  på  værelset  ved  siden  af,  så  hun  nu 
var  alene.  Tidligere  havde  Birgitte  aldrig  lagt  mærke 
til  skyggerne  og  nattens  hviskende  lyde. 

»Hmmm  ...  «  Far  strøg  sig  over  hagen.  »Når  jeg 
ikke  kan  sove  om  natten,  er  det  som  regel,  fordi 
der  er  noget,  som  plager  mig.  Når  det  sker,  kan  jeg 
altid  finde  noget  i  skrifterne,  som  kan  hjælpe  eller 
trøste  mig.«  Han  rakte  hånden  over  til  Birgittes 
natbord  og  tog  en  slidt  udgave  af  skrifterne,  som 
havde  tilhørt  hendes  mor.  »Er  der  noget,  der  plager 
dig,  Birgitte?« 

»Ikke  rigtig.«  Birgitte  ville  ikke  indrømme,  at  hun 
var  bange. 

Far  nikkede  forstående.  »Her  er  lidt  ensomt,  ikke? 
Og  mørkt.«  Han  bladrede  gennem  Det  Nye 
Testamente.  »Jeg  tror,  at  vi  kan  finde  noget  her,  som 
kan  trøste  dig.  Lad  os  nu  se  ...  « 


Da  han  havde  fundet  det 
skriftsted,  han  søgte,  strakte  han 
sine  lange  ben  og  smilede  til 
Birgitte.  »Der  står  i  skrifterne,  at 
vor  himmelske  Fader  ved  alt  om 
hver  enkelt  af  os.  Han  ved 
endda,  hvor  mange  hår  vi  har  på 
hovedet.  I  Lukas  12:7  siger 
Jesus:  >Ja,  selv  alle  jeres 
hovedhår  er  talt.  Frygt  ikke.<« 

»Orv!«  Birgitte  spærrede  øjnene  op. 
Far  båttede  forsigtigt  Birgitte  på  næsen.  »Og 
fordi  han  kender  dig  så  godt,  elsker  han  dig  meget, 
meget  højt.«  Han  bladede  videre.  »Her  er  et  andet 
skriftsted,  som  blev  skrevet  for  meget  længe  siden, 
men  det  lyder  næsten,  som  om  det  taler  til  dig  i  dag. 
Det  her  er  fra  5  Mosebog  31:6  i  Det  Gamle 
Testamente:  >Vær  modige  og  stærke!  Vær  ikke 
bange,  og  nær  ikke  rædsel  for  dem,  for  Herren  din 
Gud  går  selv  med  dig,  han  lader  dig  ikke  i  stikken 
og  svigter  dig  ikke.<« 

»Hvad  betyder  svigter'!«  spurgte  Birgitte. 
»Det  betyder,  at  han  aldrig  lader  dig  være  alene. 
Han  vil  altid  våge  over  dig  og  passe  på  dig  og  gøre  alt 
det,  som  han  ved  er  bedst  for  dig.  Du  betyder  meget 
for  din  himmelske  Fader.  Lad  os  gå  tilbage  til  det 
første  skriftsted,  vi  læste  i  Lukas  12.  Lad  mig  begynde 


med  vers  6:  >Sælges  ikke  fem  spurve 
for  to  skilling?  Og  ikke  én  af  dem  er 
glemt  af  Gud. 

Ja,  selv  alle  jeres  hovedhår  er  talt.  Frygt  ikke,  I  er 
mere  værd  end  mange  spurve. <« 

Birgitte  var  forbavset.  »Hvordan  kan  vor  himmelske 
Fader  kende  og  passe  på  alle  de  små  dyr  og  fugle  og  os?« 

»Det  ved  jeg  ikke,  men  jeg  ved,  at  han  gør  det.  Jeg 
kan  huske  en  historie,  som  stod  i  et  af  Kirkens  tids- 
skrifter for  mange  år  siden.  Det  var  en  historie  om  en 
lille  spurv,  der  fløj  ind  i  Tabernaklet  i  Salt  Lake  City, 
mens  dørene  stod  åbne.« 

»Mener  du  den  store  bygning  på  Tempelpladsen, 
hvor  de  holder  generalkonferencer?« 

Far  nikkede.  »Bygningen  var  tom,  da  fuglen  fløj 
derind,  så  arbejderne  åbnede  alle  dørene  i  håb  om,  at 
fuglen  ville  flyve  ud  igen.« 

»Gjorde  den  det?« 

»Nej.  De  tilkaldte  hjælp,  og  nogle  folk  kom  med  net 
på  lange  stænger,  som  de  ville  fange  fuglen  med.« 

Birgitte  kunne  huske,  at  hun  havde  set  et  billede  af 
det  indvendige  af  Tabernaklet.  Der  så  ud  til  at  være 
meget  højt  til  loftet.  Stængerne  på  de  net  måtte  have 
været  meget,  meget,  meget  lange! 

Far  fortsatte:  »Folk  løb  fra  den  ene  ende  af  Tabernaklet 
til  den  anden  for  at  fange  fuglen,  men  det  skræmte  bare 
det  stakkels  kræ.  Den  rædselsslagne  fugl  fløj  frem  og 
tilbage  mellem  orgelpiberne  og  balkonen  i  den  modsatte 
ende.  De  mennesker,  som  arbejdede  i  Tabernaklet 
begyndte  at  blive  bekymret.  Det  skulle  afholdes  en  vigtig 


koncert  den  aften,  og  tiden  var  knap. 
De  skulle  have  fuglen  ud.« 

»Hvad  gjorde  de  så?«  hviskede  Birgitte. 

»Fuglefængerne  fra  kommunen  kunne  ikke  finde 
nogen  anden  løsning,  så  de  foreslog,  at  man  skød  fuglen 
med  et  luftgevær.« 

»Åh  nej,«  sagde  Birgitte  bekymret. 

»De  tænkte  også  på  at  lægge  gift  ud,  som  fuglen  ville 
spise.« 

»Ah  nej,  far.  Det  gjorde  de  vel  ikke?« 

»Næ,«  sagde  far,  »Tabernaklets  leder  ville  ikke  lade 
dem  gøre  fuglen  fortræd.  Han  tænkte  på,  hvor  meget 
den  lille  fugl  betød  for  vor  himmelske  Fader.  Han  vidste, 
at  vor  himmelske  Fader  vidste,  hvordan  man  kunne 
hjælpe  fuglen,  så  han  vendte  sig  om  og  bad  en  stille, 
enkel  bøn.  Straks  fortalte  Helligånden  ham,  hvad  de 
skulle  gøre.  Han  gav  hurtigt  arbejderne  besked  på  at 
slukke  alt  lyset,  lukke  skodderne  og  alle  dørene 
undtagen  én.  Da  fuglen  så  lyset,  fløj  den  hen  imod  det, 
og  så  slap  den  endelig  ud  i  friheden.  Den  fløj  ud  i 
sikkerhed.« 

»Det  var  godt,  at  vor  himmelske  Fader  hjalp  fuglen.« 

Far  bøjede  sig  ned  og  kyssede  hende  på  kinden.  »Han 
vil  også  altid  hjælpe  dig,  Birgitte.  Du  skal  bare  spørge 
ham.  Lov  mig,  at  du  altid  vil  huske  det.« 

»Det  lover  jeg,«  smilede  Birgitte  og  puttede  sig  ned 
under  dynen.  □ 

*  Se  Ronald  D.  John,  »En  spurv  i  Tabernaklet«,  Stjernen,  december 
1989,  s.  38-39. 

BARE  FOR  SJOV 


Bønnespi 


Julie  Wardell 

Lim  spillets  brikker  på  tykt  papir  og  klip  dem  ud.  Du  samler 
hvert  lille  puslespil  ved  at  finde  det  billede  og  den  tekst,  der 
hører  sammen. 


Bøj  dit  hoved, 

når  der  bliver 

bedt  bøn. 


Fold  dine 

arme  under 

bønnen. 


Glem 

ikke  at  velsigne 

maden. 


Knæl  ved  din  seng 
og  bed  bøn  hver 
aften  og  morgen. 


Husk 

at  holde 

familiebøn. 


Luk  dine  øjne, 

når  der  bliver 

bedt  bøn. 


Hvem  er  jeg? 

Janet  Fawcett  Higginson 

Se  om  du  kan  finde  ud  af,  hvem  disse 
mennesker  fra  Det  Nye  Testamente 
er.  Tjek  dine  svar  ved  at  slå  skriftsteds- 
henvisningerne  op. 


Inden  jeg  blev  omvendt  til  den 
sande  Kirke,  forfulgte  jeg  dem, 
der  troede  på  Jesus  Kristus.  Efter 
at  have  set  Jesus  i  et  syn  blev  jeg  hans 
discipel.  Jeg  rejste  i  mange  år  som 
missionær  og  forkyndte  evangeliet  for 
jøder  og  hedninger.  Min  første 
missionærkammerat  hed  Barnabas.  Hvem 
er  jeg?  (Se  ApG  9:1-22;  13:2,  9). 


Jeg  var  den  første  af  Jesu  Kristi 
seniorapostle.  Min  bror  Andreas 
og  jeg  var  fiskere.  Et  af  de 
navne,  som  jeg  kendes  ved,  betyder 
»klippe«.  Hvem  er  jeg?  (Se  Matt  4:18-20; 
Joh  1:40-42). 

Jesus  uddrev  syv  djævle  af  mig. 
Jeg  blev  hans  discipel,  og  jeg  var 
den  første,  der  så  ham  efter 
hans  opstandelse.  Hvem  er  jeg?  (Se  Luk 
8:2;  Mark  16:9).  


Jeg  havde  en  lille  datter  på  12 
år,  som  blev  meget  syg  og  døde. 
Jesus  kom  hjem  til  mig  og 

vækkede  hende  fra  de  døde.  Hvem  er  jeg? 

(Se  Luk  8:41-42,  49-56). 

SMÅ  VENNER 


Daniels  valg 


Ann  Woodbury  Moore 


Da  kong  Nebukadnesar  og  hans  soldater  indtog 
Jerusalem,  tog  de  mange  israelitter  med  tilbage 
til  Babylon.  Der  gav  kongen  sin  hofchef  en  vigtig 
opgave,  nemlig  at  udpege  de  klogeste  og  sundeste  af 
de  israelitiske  børn,  føre  dem  til  paladset  og  under- 
vise dem  i  de  lærdes  sprog  og  kundskab. 

Fire  af  de  børn,  der  blev  udpeget  var  Daniel  og 
hans  venner  Hananja,  Mishael  og  Azarja.  At  bo  på 
paladset  var  slet  ikke  som  at  bo  derhjemme.  På 
paladset  fik  de  babylonske  navne:  Beltshassar, 
Shadrak,  Meshak  og  Abed-Nego. 

Børnene  fik  også  særlig  mad.  Kongen  selv  spiste 
af  den  samme  mad,  men  Daniel  vidste,  at  den  ikke 
var  sund  for  ham.  Han  bad  hofchefen  om  ikke  at 


tvinge  dem  til  at  spise  maden  og  drikke  vinen. 

Hofchefen  sagde,  at  Daniel  skulle  spise  maden, 
ellers  ville  han  ikke  være  lige  så  sund  og  rask  som  de 
andre  børn.  Så  ville  kongen  blive  vred  og  lade 
hofchefen  henrette. 

Daniel  ønskede  ikke,  at  hofchefen  skulle  komme 
noget  til,  så  han  spurgte,  om  han  og  hans  venner 
måtte  spise  grøntsager  og  drikke  vand  i  ti  dage.  Og 
hvis  de  så  ikke  kunne  måle  sig  med  de  andre  børn, 
ville  de  spise  kongens  mad. 

Det  gik  hofchefen  med  til.  Efter  ti  dage  var 
Daniel  og  hans  venner  stærke  og  fulde  af  energi.  De 
så  sundere  ud  end  de  andre  børn.  Og  de  var  klogere 
end  selv  kongens  rådgivere!  (Se  Dan  1:1-20).  □ 

Vælg  som  Daniel 

Ved  du,  hvad  der  er  sundt  for  dig?  Farvelæg  det,  som  er  sundt. 

Sæt  kryds  over  det,  som  er  usundt. 

FARS  TRICK 


f^l 


Vira  H.  Blake 

(Bygget  over  en  virkelig  historie) 

ILLUSTRERET  AF  JULIE  F.  YOUNG 


Store  tårer  trillede  ned  ad  Bennys  kinder,  mens 
han  så  Frederik  og  Dennis  hale  Frederiks 
soppebassin  over  mod  Dennis'  hus. 
Hele  vejen  hjem  fra  skole  havde  de  tre 
drenge  talt  om  at  lave  en  jungle  i  en  dynge  jord  bag 
Dennis'  garage.  Dennis'  far  havde  givet  dem  lov. 

Frederiks  soppebassin  skulle  være  en  skjult  sø.  De 
grønne  grene,  som  Dennis'  far  havde  klippet  af  sine 
træer,  skulle  være  palmer.  De  ville  bruge  deres  tøjdyr, 
sten  og  kæppe  som  dyr.  Benny  vidste,  hvor  der  lå  en 
snoet  kæp,  som  var  helt  brun  og  lignede  en  slange.  Den 
ville  han  anbringe  i  et  af  træerne  og  lege,  at  det  var  en 
stor  pytonslange. 

De  skulle  have  korte  bukser  og  bare  fødder.  De  skulle 
kravle  gennem  deres  jungle  med  bue  og  pil  og  holde 
udkig  efter  vilde  dyr.  Det  ville  blive  smaddersjovt! 

Benny  var  styrtet  ind  i  huset  for  at  snuppe  en 
mellemmad  og  sine  korte  bukser  -  og  så  fik  han  øje  på 
sedlen  på  køleskabsdøren:  GLEM  DET  NU  IKKE, 
BENNY!  Kærlig  hilsen,  mor. 

Han  blev  så  skuffet,  at  han  end  ikke  kiggede  efter  for 
at  se,  hvilke  lækkerier  mor  havde  sat 
frem  til  ham.  Han  havde  mistet  appe- 
titten ved  tanken  om,  at  han  skulle  luge 
to  rækker  majs,  inden  han  kunne  lege! 

Det  hjalp  ikke  at  tænke  på,  at  det 
var  hans  egen  skyld.  Han  havde  pjattet 
omkring  hele  lørdagen,  mens  far,  mor, 
Susanne  og  Pernille  havde  luget  i 
majsen.  Da  han  skulle  til  at  tage  fat, 
var  tante  Annelise,  onkel  Jørgen, 
Niels  og  Michael  dukket  op. 

»Så  slipper  du  nu.  Vi  vil  ikke 
skuffe  dine  fætre.  De  er  kørt  langt  for 
at  lege  med  dig,«  havde  mor  sagt,  men 


bestemt  tilføjet,  »men  på  mandag  efter  skoletid  kan  du  ikke 
lege,  før  du  har  luget.« 

Og  der  hang  sedlen  for  at  minde  ham  om  det. 

Benny  begyndte  at  græde.  Han  var  så  ked  af  det. 
Han  fik  det  endnu  værre,  da  han  så  Frederik  og  Dennis 
gå  forbi  med  soppebassinet.  Nu  skulle  de  lege  jungle 
uden  ham.  Og  det  var  hans  egen  skyld. 

Han  traskede  ud  i  haven  og  begyndte  at  luge.  Han 
arbejdede  hurtigt  i  håb  om  at  kunne  blive  færdig  i  god 
tid,  så  han  kunne  lege  inden  aftensmaden.  Så  kom  han 
i  tanker  om,  at  far  havde  sagt,  at  han  skulle  være 
forsigtig,  så  han  ikke  ødelægge  de  nye  majsplanter.  Han 
kunne  ikke  arbejde  hurtigt.  Han  skulle  være  forsigtig. 

Da  han  kiggede  ned  langs  rækken  af  majs,  virkede 
den  så  lang  som  en  uendelig  landevej.  Og  han  skulle 
luge  to  rækker,  før  han  kunne  lege!  Det  ville  han  aldrig 
kunne  nå  i  tide  til  at  lege  jungle  med  sine  venner. 

Benny  begyndte  at  græde  igen,  hvilket  kun  gjorde 
det  hele  værre,  for  han  fik  ikke  luget,  mens  han  græd. 

Han  fik  øje  på  en  skygge,  der  nærmede  sig  og  så  op. 
Hans  far  stod  lige  bag  ved  ham. 

Normalt  var  Benny  glad,  når  far  kom  hjem.  Men  ikke 
i  dag.  Hvis  far  allerede  var  hjemme,  måtte  det  snart 
være  spisetid.  Og  så  blev  der  ikke  tid  til  at  lege. 

»Min  lille  dreng  ser  ud  til  at  være  ked  af  det,« 
sagde  far. 

Benny  prøvede  at  skjule  tårerne. 

»Du  synes  sikkert,  at  de  majsrækker  ser  meget  lange 
ud,«  gættede  far. 

»Ja,«  sagde  Benny.  Hans  underlæbe  begyndte  at 
skælve.  »Og  Dennis  og  Frederik  bygger  en  jungle.  Og 
jeg  kan  ikke  være  med.« 

»Jeg  kender  et  trick,«  sagde  far. 

»Hvad  for  et  trick?« 

»Et,  der  får  lange  rækker  til  at  blive  kortere,«  svarede 
far  med  et  glimt  i  øjet. 

»Der  er  der  ingen  trick,  der  kan.« 

»Prøv  at  se.«  Far  kastede  en  lille  pind  et  stykke  ned 
ad  rækken.  »Hvis  du  ikke  ser  længere  end  til  pinden,  så 
vil  rækken  blive  kortere.  Kom  nu.  Prøv  det.« 

Benny  begyndte  at  luge.  På  ingen  tid  nåede  han  hen 
til  pinden. 

»Kast  den  nu  lidt  længere  væk,  men  lad  være  med  at 
se  op,«  sagde  far. 

Denne  gang  var  det  som  om  Benny  nåede  frem  til 
pinden  endnu  hurtigere.  Far  kastede  pinden  igen,  og 
Benny  lugede  hen  til  den.  Og  igen.  Pludselig  var  Benny 
lige  ved  at  støde  hovedet  mod  stakittet.  Han  var  færdig 
med  rækken!  »Orv.  Den  blev  virkelig  kortere!« 

»Gør  nu  det  samme  med  den  anden  række,«  fore- 
slog far. 


Benny  kastede  pinden  og  lugede 
hen  til  den.  Igen  og  igen  kastede 
han  pinden  og  lugede  hen  til  den. 
Og  som  ved  et  trylleslag  var  han 
pludselig  færdig! 
»Kig  nu  ned  ad  rækkerne,«  sagde  far. 
Benny  var  forbløffet.  De  to  rækker  var  slet  ikke 
blevet  kortere.  De  var  lige  så  lange  som  de  andre 
rækker  i  haven,  ligesom  før. 

Så  forstod  Benny  fars  »trick«.  For  at  få  et  stykke 
arbejde  til  at  gå  hurtigere  kan  man  dele  det  op  i  mindre 
stykker  og  arbejde  så  hårdt  man  kan.  Han  så  op.  Solen  var 
stadig  langt  fra  bjerget.  Far  måtte  være  kommet  tidligt 
hjem.  Der  var  stadig  tid  til  at  lege! 

»Juhuuuuu!«  råbte  Benny.  Han  gav  far  et  stort  knus,  så 
hentede  han  sin  »slangekæp«  og  løb  over  til  Dennis'  have 
for  at  være  med  til  at  forvandle  en  jordbunke  til  en  mørk, 
mystisk  jungle  fuld  af 
sjov  og  eventyr.  □ 

De  fleste  af  os  har  på  et  eller 
andet  tidspunkt  funderet 
over  meningen  med  livet. 
Om  dette  emne  har  præsident 
Brigham  Young  sagt:  »Hvorfor  er  vi 
her?  For  at  lære  at  nyde  mere  og  for 
at  øge  vores  viden  og  erfaring« 
(Kirkens  præsidenters  lærdomme: 
Brigham  Young,  1997,  s.  85). 

En  af  de  grundlæggende  erfa- 
ringer her  i  livet  er  trængsler. 
Trængsler  kan  øge  vores  kundskab, 
og,  hvis  vi  holder  os  til  evangeliets 
principper,  kan  det  bringe  os  større 
glæde. 

DER  ER  ET  FORMÅL  MED  PRØVELSER 

Ældste  Richard  G.  Scott  har 
bemærket:  »I  er  her  på  jorden  i  en 
guddommelig  hensigt.  Det  er  ikke  for 
at  blive  underholdt  i  det  uendelige 
eller  for  konstant  at  være  på  jagt 
efter  fornøjelser.  I  er  her  for  at  blive 
prøvet,  for  at  vise  jer  selv,  at  I  kan 
modtage  de  ekstra  velsignelser,  som 
Gud  har  til  jer  ...  Herren  ønsker 
jeres  personlige  vækst  og  udvik- 
ling« (»Find  glæde  i  livet,« 
Stjernen,  juli  1996,  s.  25). 

Prøvelser  kan  motivere  os 
til   vækst   og   udvikling, 
som  tilfældet  var  med 
Florence      Chukwurah      fra 
Lagos  i  Nigeria.  I  sin  ungdom 
arbejdede   søster  Chukwurah  |    |: 
utrætteligt  for  at  overvinde  del 


økonomiske  problemer,  som  hendes 
familie  havde.  »Jeg  var  fast  besluttet 
på  at  bryde  ud  af  fattigdommen  ved 
oprigtigt  at  søge  Gud,«  mindes  hun. 
»Jeg  besluttede,  at  jeg  ville  være  lydig 
mod  mine  forældre  og  ældre  menne- 
sker. Jeg  besluttede  at  arbejde  seriøst 
med  mine  lektier  i  skolen.  Og  jeg 
besluttede,  at  jeg  ville  arbejde  hårdt.« 
Med  flid  og  beslutsomhed  var  hun  i 
stand  til  at  sørge  for  sin  familie  og 
tage  en  uddannelse,  så  hun  senere 
kunne  virke  som  sygeplejerske  og 
jordemoder.  Men  endnu  større  end 
ønsket  om  materiel  fremgang  var 
hendes  ønske  om  at  få  en  familie, 
som  var  fast  forankret  i  Frelseren  og 
hans  lære.  Hun  og  hendes  mand,  der 
begge  følte  en  åndelig  sult,  bad  inder- 
ligt om  at  måtte  finde  sandheden.  Da 
de  til  sidst  blev  præsenteret  for 
Kirken,  vidste  de,  at  deres  bønner  var 
blevet  besvaret. 

I     dag    er    søster    Chukwurah 
taknemlig  for  de  velsignelser,   som 
kom,  mens  hun  kæmpede  med 
sine     vanskeligheder.     »Herren 
hørte  mine  bønner;«  bevidner 
hun.    »Han   forstod   min 
kamp  og  min  søgen  efter  en 
lys  og  lykkelig  fremtid.  Han 
kronede  min  indsats  med  flere 
velsignelser,    end    jeg    kan 
opremse.  Siden  jeg  er  blevet 
medlem  af  Kirken,  vågner  jeg 
hver  dag  med  fred  i  hjertet. 

Mit   hjerte   synger   af  glæde    hele 
tiden«  (Stjernen,  juni  1996,  s.  12). 

FIND  GLÆDE  I  DIN  EVIGE  UDVIKLING 

Når  vi  vandrer  på  den  til  tider 
vanskelige  vej  mod  evigt  liv,  bør  vi 
huske  på,  at  vor  himmelske  Fader 
ønsker,  at  vi  skal  nyde  glæde  på 
rejsen.  Jorden  er  fuld  af  skønhed,  og 
livet  byder  på  mange  muligheder  for 
at  udvikle  berigende  venskaber  med 
andre.  Desuden  er  meget  af  den  sorg, 
vi  oplever  i  verden,  ganske  unød- 
vendig. Ældste  Russell  M.  Ballard 
har  forklaret:  »Lykkens  plan  er 
tilgængelig  for  alle  Guds  børn.  Hvis 
verden  ville  modtage  den  og  efter- 
leve den,  ville  der  være  rigelig  af  fred, 
glæde  og  overflod  på  jorden.  Megen 
af  den  lidelse,  som  vi  ser  i  dag,  ville 
være  elimineret«  (»Svar  på 
livets  spørgsmål«,  Stjernen, 
juli  1995,  s.  22). 

Jesu  Kristi  evangelium 
lærer  os,  hvad  vi  skal  vide 
og  gøre  for  at  leve  gode  og 
lykkelige  liv,  mens  vi  bereder 
os  på  evigheden.  □ 

Anskuelsesundervis 


Jon  R.  Howe    foto:  jed  clark  og  craig  dimond 

For  at  undervise  og  inspirere  sine  tilhørere 
henviste  Frelseren  ofte  til  velkendte  genstande, 
såsom  en  tabt  mønt,  et  vildfarent  får  og  en 
kostbar  perle.  Som  underviser  i  evangeliet  kan 
vi  også  foretage  god  anskuelsesundervisning  ved  (1)  at 
ransage  skrifterne,  (2)  vælge  genstande,  som  klassens 
medlemmer  kender,  og  (3)  være  kreative.  Tre  gode  råd: 
Gør  det  kort,  gør  det  enkelt,  og  lad  være  med  at  lade 
genstandene  overskygge  selve  lektionen. 

For  at  opmuntre  lærerne  i  vores  ward  til  at  blive  bedre 
til  anskuelsesundervisning,  ringede  jeg  til  dem,  der  skulle 
deltage  i  en  videreuddannelseslektion  og  bad  dem  om  at 
komme  i  tanker  om  de  bedste  illustrationer,  som  de 
havde  set  benyttet  i  undervisning.  Jeg  fik  nogle  dejlige 
svar  og  det  skabte  en  større  forventning  til  vores 
kommende  møde.  Ved  mødets  begyndelse  benyttede  min 

L  I  A 


hustru  Rosie  og  jeg  deltagernes  svar  til  at  opremse  30 
forslag  til  anskuelsesundervisning  på  tavlen.  Vi  brugte 
resten  af  mødet  på  at  opmuntre  lærerne  til  at  fortælle  om 
den  undervisning,  som  havde  gjort  størst  indtryk  på  dem. 
For  eksempel  fortalte  søster  Eunice  Black,  der  er  under- 
viser i  Hjælpeforeningen,  om  en  taler,  der  havde  lagt  ti 
æbler  på  talerstolen  som  symbol  på  sin  månedsløn.  Han 
»betalte«  så  et  æble  til  mad,  to  æbler  i  husleje  og  så  videre, 
indtil  der  kun  var  ét  æble  tilbage  -  tiendeæblet.  Så  bad  han 
biskoppen  om  at  stille  sig  ved  siden  af  ham.  Han  sagde,  at 
han  håbede,  at  Herren  ville  forstå,  at  han  stadig  havde  en 
del  regninger  at  betale  og  derfor  kun  kunne  betale  en  del 
af  sin  tiende  den  måned.  Så  tog  han  en  stor  bid  af  æblet  og 
rakte  biskoppen  halvspiste  æble.  Denne  lektion  gjorde  et 
dybt  indtryk  på  søster  Black.  Hun  besluttede,  at  betale  sin 
tiende  først  og  så  lægge  budget  med  resten  af  pengene. 

ning,  der  motiverer 


David  Baugh,  der 
er  vejleder  for  diako- 
nerne, fortalte  en  historie 
om  et  friskt  æg,  der  var 
pakket  ind  i  flere  lag  ægge- 
bakker og  klisterbånd.  Læreren  lod  eleverne  kaste  pakken 
mod  væggen  eller  tabe  den  på  gulvet.  Bagefter  tog  han 
pakken,  flåede  den  op  og  viste  eleverne  det  beskyttede, 
uskadte  æg  inden  i.  Han  fortalte  eleverne,  at  evangeliet 
beskyttede  dem  på  samme  måde  -  ved  at  hjælpe  dem  med 
at  udvikle  lag  af  vidnesbyrd,  når  de  efterlevede  budene. 

Primarylæreren  Pam  Lareaux  fortalte  om  engang, 
hvor  hendes  bedstemor  havde  taget  hende  med  ind  i  et 
mørkt  værelse,  tændt  et  stearinlys  og  vist  Pam,  hvordan 
hun  kunne  tænde  andre  lys  med  sit  eget.  Derefter  havde 
Pams  bedstemor  belært  hende  om  betydningen  af  at  være 

MARTS 

27 


et  eksempel  og  dele  sit  vidnesbyrd  med  andre.  Den  lektie 
var  så  stærk,  at  Pam  bad  sin  bedstemor  om  at  vise  hende 
den,  hver  gang  hun  kom  på  besøg. 

Jeg  fortalte  også  om  min  egen  yndlingslektion.  Næsten 
40  år  tidligere  havde  en  af  biskoppens  rådgivere  ladet  et 
rent,  nyt  stykke  karamel  gå  rundt  i  diakonernes  klasse. 
Derefter  tilbød  han  det  nussede  og  klæbrige  stykke 
karamel  til  enhver,  der  havde  lyst  til  at  spise  det.  Der  var 
der  ingen,  der  havde.  Denne  kloge  lærer  gav  os  den 
udfordring  at  huske  budskabet,  når  vi  blev  gamle  nok  til 
at  gå  ud  med  piger.  Vi  skulle  holde  os  selv  moralsk  rene 
og  respektere  de  piger,  vi  gik  ud  med.  Det  var  en  lektion 
om  kyskhed,  som  jeg  aldrig  har  glemt. 

Åndelig  forberedelse  forenet  med  inspirerede  illustra- 
tioner kan  hjælpe  os  til  bedre  at  forstå  evangeliske  prin- 
cipper og  motivere  os  til  at  træffe  kloge  valg.  □ 

Når  vore  børn 
kommer  på  afveje 


Ældste  John  K.  Carmack 

De  Halvfjerds 


FORÆLDRE  TIL  VILDFARNE  BØRN  KAN  FINDE  HJÆLP  OG 
STYRKE  I  EVANGELIETS  LÆRDOMME 


Trods  vores  ihærdige  indsats 
for  at  opdrage  børn,  som 
elsker  Herren,  følger  hans 
bud  og  lever  lykkelige,  produktive  og 
sunde  liv,  kan  vores  sønner  og  døtre  af 
og  til  komme  på  afveje.  Disse  afveje 
kan  omfatte  narkomisbrug,  krimina- 
litet, umoralsk  adfærd  og  overgreb 
mod  forældre  eller  andre.  Andre 
former  for  vildfarelse,  der  måske  er 
mindre  alvorlige,  men  ikke  desto 
mindre  foruroligende,  kan  bestå  i,  at 
vores  børn  ikke  gør  deres  bedste,  at 
de  forlader  skolen  i  utide,  eller  at  de 
finder  ringe  formål  og  lykke  i  livet. 

Forældres  reaktion  omfatter 
typisk  sorg,  fortvivlelse,  desperation, 
depression,  skyldfølelse,  en  følelse  af 
uværdighed  og  fiasko.  I  sådanne 
tilfælde  kan  forældre  også  føle  vrede 
og  svigt  og  have  mest  lyst  til  bare  at 

give  op.  Sådanne  reaktioner  gør  som 
regel  bare  sagen  værre  og  øger 
problemerne. 

Min  hustru  og  jeg  har  nogle 
venner,  som  på  grund  af  deres  søns 
adfærd  har  oplevet  næsten  alle  de 
ovennævnte  følelser.  De  sidste  fem- 
seks år  har  været  et  forfærdeligt 
mareridt  for  dem.  De  har  prøvet  alle 
metoder,  ja,  de  har  endda  anbragt 
deres  søn  i  dyre  afvænningspro- 
grammer,  som  han  kun  følger  i  en 
uges  tid,  trods  sine  gode  hensigter. 

Faderen  satte  os  ind  i  sin  sorg  og 
sine  håb  med  disse  ord:  »Der  findes 
ingen  gør- det- selv-håndbog  for 
forældre  med  børn  som  vores  søn. 
Man  beder  Herren  om  at  vejlede  ens 
tanker  og  handlinger,  og  man  håber 
på,  at  man  træffer  kloge  beslut- 
ninger.« Han  og  hans  hustru,  der  er 

urokkelige  i  deres  tro,  siger:  »Vi  har 
det  store  håb,  at  eftersom  han  er 
beseglet  til  os  i  templet,  vil  den 
evige  pagts  bånd  være  stærkere  end 
den  ondes  bånd,  der  lige  nu  synes  at 
have  fat  i  hans  liv.  Vi  lever  i  håbet 
om,  at  den  dag  vil  komme,  hvor  han 
vender  tilbage  til  sin  evige  familie 
og  omvender  sig  fra  sin  nuværende 
livsstil.« 

Vore  venner  repræsenterer  tusinder 
af  andre  i  en  lignende  situation,  som 
møder  udfordringer,  der  næsten  er 
mere  end  de  kan  klare.  Forældres 
prøvelser  er  som  regel  forbundet  med 
de  år,  hvor  børnene  er  ved  at  blive 
voksne,  men  disse  udfordringer  kan 
opstå  uanset  børnenes  alder.  Som 
forældre  bliver  vi  ikke  mindre 
bekymrede,  når  vores  børn  bliver 
voksne. 

I  et  forsøg  på  at  øge  forståelsen  for 
og  hjælpe  forældre,  som  lider  på 
grund  af  deres  børns  adfærd,  tror  jeg, 
at  det  vil  være  nyttigt  (1)  at  se  på  to 
beslægtede  problemer,  som  nogle 
familier  står  over  for,  (2)  at  under- 
søge de  lærdomme,  som  spiller  en 
væsentlig  rolle  i  at  hjælpe  forældre, 
som  kæmper  med  disse  og  andre 
alvorlige  problemer,  og  (3)  drøfte, 
hvordan  forældre  kan  forblive 
stærke  i  gennem  de  svære  år. 

SPIRITUS  OG  NARKOTIKA 

•Spiritus.  Et  ægtepar  var  meget 
ulykkelige  og  var  meget  tynget  det 
meste  af  deres  liv,  fordi  deres  søn  som 
13-årig  begyndte   at  indtage   store 


mængder  spiritus.  Han  overvandt 
aldrig  den  alkoholisme,  som  til  sidst 
var  skyld  i  hans  alt  for  tidlige  død. 

Kort  før  sønnen  gled  over  i  den 
sygdom,  som  gjorde  en  ende  på  hans 
forpinte  liv,  spurgte  en  bror  ham: 
»Hvornår  drak  du  spiritus  for  første 
gang?«  Svaret  var  både  rystende  og 


afslørende.  Han  forklarede,  at 
engang  da  han  var  fem  år  gammel, 
havde  han  leget  henne  hos  en 
kammerat,  mens  forældrene  var  ude, 
og  her  var  han  blevet  tilbudt  en  øl. 
Da  han  ikke  vidste  noget  om  spiritus 
og  troede,  at  hans  ven  talte  om  en 
slags  sodavand,  smagte  han  spiritus 


Bare  fordi  vores  børn  følger  en  anden  kurs,  end  den  vi 
har  belært  dem  om,  giver  det  os  ikke  ret  til  at  afvise 
dem.  Vi  ved  sjældent,  hvad  det  er  for  kræfter,  der  får 
vores  børns  liv  til  at  komme  ud  af  kurs. 

for  første  gang.  Han  syntes  både  om 
smagen  og  virkningen.  Da  han  var 
13,  var  han  alkoholiker. 

Resten  af  deres  søns  liv  tilbragte 
forældrene  en  stor  del  af  deres  tid 
med  at  bede,  bekymre  sig  og  kæmpe 
for  at  vinde  ham  tilbage  og  hjælpe 
ham.  De  fandt  ham  i  billardsaloner 
og  på  værtshuse,  sammen  med  sine 
drikkebrødre  og  i  fængsel.  Nogle 
år  anede  de  ikke,  hvor  han  var, 
hvilket  var  meget  trist,  fordi  fanta- 
sien tit  kan  være  værre  end  virke- 
ligheden.  Gennem  nogle  år  levede 
han  et  ædrueligt  og  produktivt 
liv  med  hjælp  fra  Anonyme 
Alkoholikere  og  kærlig  hjælp  fra 
andre,  der  havde  kæmpet  med 
lignende  problemer. 

Men  trods  de  mange  års  sorger 
gav  forældrene  aldrig  op.  De 
tilbragte  timer  på  deres  knæ,  når  de 
bad  for  deres  søn,  og  ofte  for  at  få  at 
vide,  hvor  han  var.  Da  moderen  blev 
alvorligt  syg,  vidste  ingen,  hvor 
sønnen  var,  men  Ånden  fik  ham 
bragt  til  telefonen  og  siden  hjem. 
Han  hjalp  sin  far  og  søster  med  at 
pleje  sin  døende  mor  i  hendes  sidste 
tid  på  jorden. 

•Narkotika.  I  de  år,  hvor  jeg 
virkede  som  præstedømmeleder  i  Los 
Angeles  i  Californien,  var  der  flere 
forældre,  som  havde  børn,  der  var 
blevet  grebet  af  den  narkokultur, 
som  var  så  fremherskende  i  tres- 
serne. En  far  kom  til  mig  og  bad  om 
råd  og  trøst.  To  af  hans  sønner  var 
blevet  afhængige   af  hårde   stoffer, 


hvilket  voldte  ham  og  hans  hustru 
mareridtsagtige  kvaler. 

I  løbet  af  de  år,  hvor  dette  par 
havde  opdraget  deres  børn  og  begået 
de  almindelige  fejl,  som  forældre 
begår,  havde  de  konstant  været  gode 
eksempler  for  deres  børn  og  gjort 
deres  bedste  for  at  undervise  i  retfær- 
dige evangeliske  principper  i 
hjemmet.  Alligevel  havde  to  af  deres 
sønner  truffet  tragiske  valg.  Da 
problemets  omfang  blev  bekendt, 
dømte  forældrene  sig  selv  hårdt,  og 
faderen  følte  sig  uværdig  til  at 
fortsætte  i  sit  præstedømmehverv. 
Jeg  overtalte  ham  til  at  fortsætte 
med  at  tjene  i  Kirken  og  udtrykte 
min  tro  på  hans  børns  fremtid. 

Dengang  fortalte  jeg  ham  det, 
som  jeg  nu  gerne  vil  fortælle  alle 
forældre,  og  især  dem,  der  lider 
smerter  og  føler  frustration,  når  de 
ser  deres  forhåbninger  for  deres  børn 
blive  til  skamme.  Jeg  vil  tale  om 
nogle  af  de  relevante  lærdomme, 
som  indgyder  os  håb  og  trøst. 

RELEVANTE  LÆRDOMME 

Nogle  forældre  lider  meget,  fordi 
de  uretfærdigt  bebrejder  sig  selv 
for  at  have  været  dårlige  forældre.  I 
den  situation  har  de  en  tendens 
til  at  fejlfortolke  præsident  David 
O.  McKays  vidunderlige  profetiske 
udtalelse,  at  »ingen  succes  andet- 
steds kan  erstatte  fiasko  i  hjemmet« 
(Conference  Report,  april  1964,  s.  5. 
Citat  fra  J.  E.  McCulloch,  Home:  The 
Savior  of  Civilization,  1924,  s.  42).  De 


synes  at  drage  den  forkerte  konklu- 
sion, at  eftersom  de  har  et  barn,  der 
er  narko-  eller  spiritusmisbruger,  så 
må  de  have  været  en  fiasko  som 
forældre,  og  uanset  hvor  meget  de 
har  gjort,  vil  intet  andet  godt,  som  de 
har  udrettet,  opveje  deres  fiasko  i 
hjemmet.  Bare  fordi  denne  udtalelse 
havde  til  hensigt  at  inspirere 
forældre  til  at  blive  eller  forblive 
interesseret  i  deres  børn,  kan  man 
ikke  udlede,  at  forældre,  der  har  ydet 
tid,  flid  og  ofre  i  deres  rolle  som 
forældre,  men  som  alligevel  ikke  har 
høstet  de  ønskede  resultater,  er 
fiaskoer.  En  nærmere  gennemgang  af 
yderligere  råd  og  lærdomme  kan  give 
os  en  større  indsigt. 

•Stol  på  din  himmelske  Fader. 
Det  meste  af  vores  liv  er  en  indviklet 
blanding  af  glæde  og  sorg,  fornøjelse 
og  smerte,  godt  og  ondt.  Vor 
himmelske  Fader  forstår  fuldt  ud 
vores  situation  her  på  jorden,  da  han 
selv  har  tilladt  denne  tilstand  og 
givet  os  handlefrihed  for  derved  at 
skabe  en  slags  laboratorium  for 
menneskelig  vækst.  Desuden  må 
han  selv  have  oplevet  alle  de  forhold 
og  følelser,  som  vi  oplever,  for,  som 
profeten  Joseph  Smith  sagde:  »Gud 
selv  var  engang,  som  vi  er  nu«  og 
»boede  på  en  jord«  (Profeten  Joseph 
Smiths  lærdomme,  s.  416-417).  Ikke 
alene  gjorde  en  af  hans  bedste  sønner 
oprør  mod  ham  i  forudtilværelsen, 
men  den  samme  søn  lokkede  også  en 
tredjedel  af  Faderens  børn  til  at  følge 
en  djævelsk  kurs. 

Hvis  du  føler  dig  tynget  som 
forælder  til  et  vildfarent  barn,  så 
husk,  at  forældre  i  skrifterne  led  de 
samme  trængsler.  Nogle  af  disse 
forældre  er  Adam  og  Eva,  hvis  søn 
Kain  myrdede  sin  bror  Abel;  Lehi  og 
Sariah,  hvis  to  ældste  sønner  gjorde 
oprør;  Abraham,  Isak  og  Jakob,  disse 
store  åndelige  skikkelser,  der  sammen 
med  deres  hustruer  oplevede  store 
sorger  som  forældre;  Alma  den  yngre, 
der  havde  en  oprørsk  søn  ved  navn 
Corianton;  og  Mosiah,  der  havde 
flere  oprørske  sønner. 

I  1929  sagde  ældste  Orson  F. 
Whitney  fra  De  Tolv  Apostles 
Kvorum:  »I  forældre  til  oprørske  og 
vildfarne  børn!  Opgiv  dem  ikke.  Stød 
dem  ikke  fra  jer.  De  er  ikke  fuld- 
stændig tabt.  Hyrden  skal  nok  finde 
sine  får.  De  var  hans,  før  de  blev 
jeres  -  længe  før  han  overdrog  dem  i 
jeres  varetægt,  og  I  kan  slet  ikke  elske 
dem  så  inderligt,  som  han  elsker  dem. 
De  er  blot  veget  fra  retfærdighedens 
sti  i  uvidenhed,  og  Gud  er  barmhjertig 
over  for  den  uvidende.  Kun  fuld- 
kommen kundskab  medfører  fuld- 
kommen ansvarlighed.  Vor  himmelske 
Fader  er  langt  mere  barmhjertig  og 
uendelig  meget  kærligere  end  selv  sine 
bedste  tjenere,  og  det  evige  evange- 
lium har  større  kraft  til  frelse  end 
vores  begrænsede,  dødelige  sind  kan 
begribe«  (Conference  Report,  april 
1929,  s.  110). 

Ja,  gennem  historien  har  mange 
forældre  kæmpet  kampe  med  deres 
børn  og  har  modtaget  støtte,  hjælp 


og  vejledning  fra  vor  himmelske 
Fader,  når  de  har  stræbt  efter  at  finde 
ud  af,  hvordan  de  kunne  nå  ud  til 
deres  børn. 

•Respektér  handlefrihed.  Et  af 
universets  styrende  principper,  som 
har  haft  gyldighed  i  alle  tidsaldre  og 
også  i  evighederne,  før  Gud  dannede 
denne  jord,  er,  at  Gud  skænker  sit 
folk  handlefrihed  -  retten  til  at 
vælge  mellem  godt  og  ondt.  Fordi  vi 
har  vores  handlefrihed,  er  det  kun 
rimeligt,  at  vi  skal  aflægge  regnskab 
for  ham  med  hensyn  til,  hvordan  vi 
har  anvendt  den,  hvad  enten  det  har 
været  til  godt  eller  ondt.  Hvis  vi  ikke 
havde  handlefrihed,  ville  Gud  være 
ansvarlig  for  os  og  alt,  hvad  vi  gjorde, 
hvilket  ville  medføre,  at  vi  aldrig 
ville  kende  dybden  af  vores  overbe- 
visning med  hensyn  til  valget  mellem 
godt  og  ondt. 

Dette  er  ikke  en  neutral  verden. 
Både  vi  og  vores  børn  bombarderes 
med  godt  og  ondt.  Når  vi  underviser 
vores  børn  i  de  korrekte  principper, 
sætter  vi  dem  i  stand  til  at  træffe  kloge 
valg.  Men  når  børnene  træffer  valg, 
som  er  i  modstrid  med  evangeliets 
lærdomme,  må  de  altid  lide  konse- 
kvenserne, og  de  kan  til  tider  være 
alvorlige.  I  Lære  og  Pagter  kan  vi  læse: 
»Mit  folk  må  tugtes,  til  det  har  lært 
lydighed,  gennem  lidelser,  om  så  skulle 
være«  (L&P  105:6;  fremhævelse 
tilføjet).  Skønt  det  er  en  hård  måde  at 
lære  på,  er  Herren  opmærksom  på  de 
unge  mennesker,  som  er  blevet  fanget 
i  misbrug,  og  han  våger  tålmodigt  over 


dem,  mens  de  gør  deres  egne  erfa- 
ringer med  godt  og  ondt. 

Ældste  Orson  F.  Whitney  citerede 
profeten  Joseph  Smith  og  sagde,  »at 
den  evige  besegling  af  trofaste 
forældre  og  de  guddommelige  løfter, 
som  gives  dem  for  deres  tapre  tjeneste 
for  sandhedens  sag,  vil  ikke  alene 
frelse  dem  selv,  men  sandsynligvis 
også  deres  efterkommere.  Skønt  nogle 
af  fårene  måske  kommer  på  afveje, 
hviler  hyrdens  øjne  på  dem,  og  før 
eller  senere  vil  de  føle  det  guddom- 
melige forsyns  kærlige  arme  række  ud 
efter  dem  og  drage  dem  tilbage  til 
folden.  De  vil  vende  tilbage,  enten  i 
dette  liv  eller  i  det  næste  ...  De  vil 
komme  til  at  lide  for  deres  synder,  og 
de  kommer  måske  til  at  gå  på  torne- 
bestrøede stier,  mens  hvis  det,  ligesom 
den  fortabte  søn,  fører  dem  til  en 
kærlig  fars  hjerte  og  hjem,  så  har  den 
smertefulde  oplevelse  ikke  været 
forgæves.  Bed  for  jeres  skødesløse  og 
ulydige  børn  og  hold  på  dem  med 
jeres  tro.  Bliv  ved  at  håbe  og  tro, 
indtil  I  ser  Guds  frelse«  (Conference 
Report,  april  1929,  s.  110). 

Vi  kan  og  bør  forvente  meget  af 
vores  børn,  men  vi  kan  ikke  tvinge 
dem  ind  i  Herrens  støbeske.  Vores 
børn  vil  ikke  blive  i  Kirken  og  efter- 
leve evangeliet,  med  mindre  de  har 
lyst  til  det.  Når  vores  vildfarne 
børn  vokser  op,  vil  tiden  måske 
komme,  hvor  vi  må  tilpasse  vore 
forventninger  og  metoder  og  accep- 
tere tingenes  tilstand,  i  stedet  for  at 
fortsætte  striden.  Vi  bør  ikke  forvente 

fuldkommenhed  af  vores  børn,  men  i 
stedet  tålmodigt  og  kærligt  anlægge 
Herrens  evige  perspektiv  på  tingene. 
•Afhold  dig  fra  at  dømme  andre 
uretfærdigt.  Eftersom  kun  Gud  og 
Jesus  Kristus  (se  L&P  76:68)  kan 
bedømme,   hvad  der   skjuler  sig  i 


menneskers  hjerte,  er  det  også  kun 
dem,  der  klogt  og  fuldkomment  kan 
opveje  retfærdighed  og  nåde,  alt  efter 
om  vore  hjerter  er  blevet  blødgjort, 
og  om  vi  har  omvendt  os  fra  vores 
synder.  Det  er  af  den  årsag,  at  vi  har 
fået  befaling   om  ikke   at   dømme 


»Skønt  nogle  af  fårene  måske  kommer  på  afveje,  hviler 
hyrdens  øjne  på  dem,  og  før  eller  senere  vil  de  føle  det 
guddommelige  forsyns  kærlige  arme  række  ud  efter 
dem  og  drage  dem  tilbage  til  folden.« 


andre  uretfærdigt.  Hvis  vi  dømmer 
andre  hårdt,  vil  vi  blive  dømt  pa 
samme  måde  af  vor  himmelske  Fader 
(se  Joseph  Smiths  Oversættelse, 
Matt  7:1-3).  Gud  og  hans  Søn  er 
fuldkommen  retfærdige  og  pålidelige 
dommere,  der  besidder  fuldkommen 
lys,  kundskab  og  indsigt. 

De  forældre,  hvis  børn  giver 
udtryk  for  homoseksuelle  tilbøjelig- 
heder, udsættes  for  en  særlig  smerte- 
fuld oplevelse.  Forældrene  spekulerer 
måske  på,  hvordan  de  kan  støtte 
deres  voksne  barn,  uden  samtidig  at 
godkende  umoralsk  adfærd.  Bitre  og 
fordømmende  udtalelser,  trusler  om 
at  slå  hånden  af  dem  eller  andre 
former  for  dårlig  behandling  af  en 
sådan  søn  eller  datter  gavner  intet. 
Forældre  må  fortsat  være  kærlige 
mod  den  unge  mand  eller  kvinde, 
mens  de  samtidig  fastholder  Guds 
kyskheds-  og  morallov. 

Bare  fordi  vores  børn  følger  en 
anden  kurs,  end  den  vi  har  belært 
dem  om,  giver  det  os  ikke  ret  til  at 
afvise  dem.  Vi  ved  sjældent,  hvad 
det  er  for  kræfter,  der  får  vores  børns 
liv  til  at  komme  ud  af  kurs.  Kun  Gud 
har  alle  de  redskaber  og  de  kendsger- 
ninger, der  skal  til  for  at  identificere 
de  kræfter,  som  fremkalder  uønskede 
resultater.  Det  er  ham  alene,  der 
gennem  sin  Søn  (se  Joh  5:22)  kan  og 
skal  »(kræve)  dig  til  regnskab  for 
enhver  handling,  alt  det  skjulte,  godt 
eller  ondt«  (Præd  12:14). 

Vores  forhold  til  vore  børn  er 
dyrebart.  Vi  må  ikke  afvise  dem  eller 


dømme  dem  så  hurtigt  og  skarpt,  at 
skaden  næsten  bliver  uoprettelig. 

•Vend  dig  til  Frelseren.  Eftersom 
Gud  kender  de  endelige  konse- 
kvenser af  vores  handlefrihed  -  vi 
vælger  alle  både  godt  og  ondt,  og  vi 
synder  alle  til  en  vis  grad  -  har  han 
sørget  for  en  Frelser,  der  kan  redde  os 
fra  vores  farlige  situation.  Frelseren 
har  påtaget  sig  byrden  af  vores 
synder,  lidelser,  svagheder  og  fortviv- 
lelse, og  vi  kan  modtage  hans  forso- 
nings helbredende  kraft,  hvis  vi 
blødgør  vore  hjerter  og  omvender  os 
fra  vores  synder  og  bliver  et  nyt 
menneske.  Han  sørger  med  os  i  vores 
fortvivlelse,  selv  når  hans  evige 
perspektiv  gør,  at  han  i  nogle  situati- 
oner må  undlade  at  lette  vores 
byrder  alt  for  hurtigt,  fordi  det  i  den 
sidste  ende  vil  gavne  os  mest. 

Ånden  i  Frelserens  lærdomme 
hjælper  os  til  at  forstå,  hvordan  vi  bør 
reagere,  når  vores  børn  kommer  på 
afveje.  Vi  bør  være  parat  til  at  forlade 
»de  nioghalvfems  andre«  og  søge  efter 
den  ene  (se  Luk  15:1-7);  at  gennem- 
søge hele  huset  for  at  finde  den  tabte 
mønt  (se  Luk  15:8-10)  og  byde 
velkommen  til  den,  der  har  formøblet 
vores  gods  og  guld  på  en  skammelig 
levevis  (se  Luk  15:11-32).  Hvor  skal 
vi  begynde? 

•Søg  Herren.  Problemer  med 
vildfarne  børn  er  ofte  komplicerede, 
og  de  er  forskellige  fra  barn  til  barn. 
Der  findes  ikke  kun  én  rigtig  måde  at 
nå  ud  til  dem  på.  At  søge  Herrens 
hjælp  gennem  bøn  kan  være  den 


bedste  eller  eneste  måde,  hvorpå  vi 
kan  modtage  den  nødvendige  vejled- 
ning til  vores  specifikke  situation.  I 
Romerne  8:26  forklarer  Paulus,  at 
»for  hvordan  vi  skal  bede,  og  hvad  vi 
skal  bede  om,  ved  vi  ikke.  Men 
Ånden  selv  går  i  forbøn  for  os  med 
uudsigelige  sukke«.  Hvis  vi  søger  til 
Herren  og  søger  Åndens  vejledning, 
kan  vi  få  hjælp  til  at  vide,  hvad  vi 
skal  gøre. 

•Genkend  Ånden.  Når  vi  søger 
til  Herren  i  dyb  og  oprigtig  bøn,  må 
vi  lære  at  genkende  Åndens  tilskyn- 
delser. I  Lære  og  Pagter  lover 
Herren,  at  han  vil  »give  dig  af  min 
Ånd,  som  kan  oplyse  din  forstand« 
(se  L&P  11:12-14).  Gennem  Ånden 
kan  vi  modtage  konkrete  instrukser 
i,  hvad  vores  børn  har  brug  for  på  et 
givent  tidspunkt. 

•Følg  tilskyndelserne.  Når  vi 
modtager  Åndens  hvisken,  må  vi 
vandre  trofast  fremad.  »Stol  på 
Herren  af  hele  dit  hjerte,«  står  der  i 
Ordsprogenes  Bog,  »og  støt  dig  ikke 
til  din  egen  indsigt«  (Ordsp  3:5).  Af 
og  til  kræver  det,  som  vi  føler  os 
tilskyndet  til  at  gøre,  stor  tro.  Kun 
Herren  ser  helheden.  Hvis  vi  er 
villige  til  at  vende  vores  sind  og 
hjerte  til  ham,  kan  vi  opnå  en  indsigt, 
der  vil  sætte  os  i  stand  til  at  træffe  de 
rette  valg  med  hensyn  til  vores  barn. 
Visheden  om  at  Herren  vejleder  os 
giver  stor  indre  styrke  i  krisetider. 

Husk  på,  at  vi  ikke  er  forladt. 
Skriften  lover  os  håb  og  fred.  At 
Jesus  Kristus  forstår  nøjagtig,  hvad 


forældre  til  vildfarne  børn  føler,  ses  i 
hans  storslåede  lignelse  om  den 
fortabte  søn.  I  den  lignelse  gør 
Herren  det  klart,  at  vi  i  den  sidste 
ende  kan  sejre  over  næsten  alle 
forhindringer  ved  at  udvise  tålmo- 
dighed og  udvikle  større  visdom  og 
forståelse  (se  Luk  15:11—32). 

•  Giv  aldrig  op.  Hvis  du  ikke  kan 
nå  ind  til  din  datter  eller  søn  nu,  kan 
du  i  det  mindste  blive  ved  med  at 
forsøge  og  blive  ved  med  at  elske 
ham  eller  hende,  for  selve  viljen  til  at 
støtte,  opmuntre  og  hjælpe  andre  er 
en  kæriighedsgerning,  der  ikke  altid 
går  upåagtet  hen.  Præsident  Joseph 
F.  Smith  gav  et  råd,  som  har  hjulpet 
mig  i  svære  tider:  »Fædre,  hvis  I 
ønsker  børn  undervist  i  evangeliets 
principper,  hvis  I  ønsker,  at  de  skal 
adlyde  jer,  så  elsk  dem!  ...  hvor  gen- 
stridige de  end  måtte  være  ...  når  I 
taler  til  dem,  så  gør  det  ikke  i  vrede, 
gør  det  ikke  hårdt  med  en  fordøm- 
mende ånd.  Tal  venligt  til  dem  ...  I 
kan  ikke  tvinge  dem;  de  lader  sig 
ikke  tvinge«  (Evangeliske  lærdomme, 
s.  265-266). 

Dette  profetiske  råd  fra  præsident 
Smith  og  de  lærdomme,  som  vi  har 
gennemgået,  burde  give  alle  forældre 
håb  om,  at  de  i  den  sidste  ende  vil 
sejre,  hvis  de  holder  ud  i  bøn  og 
hjælper  deres  børn  og  lader  en  dør 
stå  åben  for  dem.  Vi  skal  opbygge 
vores  børn  og  holde  fast  ved  dem. 
Hvis  vi  skaber  venskaber,  som  styrker 
og  opmuntrer  dem,  mens  de  er  små, 
har  vi  større  chance  for  at  hjælpe  dem 

gennem  deres  prøvelser  og  trængsler 
senere  hen. 

RÅD  TIL  FORÆLDRE 

Jeg  har  nogle  gode  råd,  som  kan 
hjælpe  forældre  til  at  slippe  helskindet 
gennem  deres  trængsler  med  vildfarne 
børn. 


•Tag  jer  først  og  fremmest  godt 
af  jer  selv.  Jeres  børn  har  måske  brug 
for  jeres  råd,  modenhed  og  hjælp  i 
vanskelige  situationer.  Hvis  I  ikke  er 
fysisk  og  følelsesmæssigt  i  form  i 
sådanne  kritiske  situationer,  vil  I 
måske  ikke  rigtig  kunne  hjælpe  jeres 
børn.   Lad  ikke   deres   kaotiske   liv 


Der  findes  ikke  kun  én  rigtig  måde  at  nå  ud  til  dem  på. 
At  søge  Herrens  hjælp  gennem  bøn  kan  være  den 
bedste  eller  eneste  måde,  hvorpå  vi  kan  modtage  den 
nødvendige  vejledning  til  vores  specifikke  situation. 


u 

3 


Q 


□ 

z 


§ 


opsluge  jeres  liv.  Fortsæt  med  jeres 
egne  passende  aktiviteter  i  det 
omfang,  som  det  er  muligt. 

Børn  vil  måske  udfordre  jer  og 
jeres  lærdomme  og  dømmekraft. 
Vær  parat  til  at  tale  om  jeres 
overbevisning  og  erfaring.  Nogle 
gange  falder  det  tidspunkt,  hvor 
man  kan  få  talt  ud  midt  om  natten, 
hvor  I  er  trætte,  men  reagér  positivt 
på  de  stunder,  hvor  døren  åbner  sig 
for  kommunikation  mellem  jer  og 
jeres  barn. 

•Søg  hjælp.  I  de  senere  år  har 
lægevidenskaben  gjort  nye  opda- 
gelser med  hensyn  til  alkoholisme, 
narkotikamisbrug  og  andre  alvorlige 
laster  og  forhold.  Jeg  vil  på  det  kraf- 
tigste opfordre  forældre  til  stof-  og 
alkoholmisbrugere  om  at  undersøge 
de  seneste  teknikker  og  service- 
ydelser, som  kan  hjælpe  og  afvænne 
unge  med  problemer.  Når  det  er 
passende,  kan  I  tale  med  jeres  hjem- 
melærere,  jeres  kvorumsledere  og 
jeres  biskop  eller  grenspræsident. 

•Lad  være  med  at  leve  gennem 
jeres  børn.  Nogle  forældre  overfører 
uklogt  deres  egne  håb  og  forvent- 
ninger på  deres  børns  præstationer. 
Det  er  passende  at  forældre  glæder  sig 
over  deres  børns  præstationer,  men  alt 
for  store  forventninger  fra  foræl- 
drenes side  kan  lægge  et  voldsomt 
og  unødvendigt  pres  på  børnene. 
Sammenstød  mellem  forældre  og 
børn  kan  få  alvorlige  konsekvenser, 
når  forældrene  ikke  forstår  og  respek- 
terer,   at    deres    børns    ønsker    og 

ambitioner  går  i  en  anden  retning 
end  deres  egne. 

•Støt  jeres  fortabte  barn  med 
visdom.  I  svære  tider  er  der  ofte 
andre,  som  har  større  indflydelse  på 
jeres  barn,  end  I  har.  På  et  eller 
andet  tidspunkt  kan  det  være  en  af 
dem,  som  antænder  den  gnist,  der 
får  jeres  søn  eller  datter  til  at  indlede 
den  proces,  som  fører  dem  tilbage. 
Det  kan  være  en  nær  ven,  en 
kæreste,  en  lærer,  en  klog  spejder- 
leder, en  seminarlærer  eller  en  leder  i 
præstedømmet,  Unge  Piger  eller 
Hjælpeforeningen.  Til  tider  tager 
unge  deres  valg  eller  liv  op  til  fornyet 
overvejelse,  når  de  har  været  en  tur 
gennem  retssystemet. 

Men  som  regel  vender  de  unge 
tilbage  til  deres  familier.  Ligesom  i 
lignelsen  om  den  fortabte  søn  vil  en 
vildfaren  søn  eller  datter  til  tider 
komme  til  fornuft  og  vende  hjem  for 
at  få  trøst  og  støtte.  Når  det  sker, 
har  vi  mulighed  for  at  hjælpe  vores 
søn  eller  datter  til  at  begynde  på  en 
frisk,  efter  at  vi  har  modtaget  dem 
med  åbne  arme. 

•Undgå  at  bebrejde  jer  selv 
urimeligt.  Selv  om  alle  forældre 
begår  fejltagelser,  så  har  de  fleste  et 
inderligt  ønske  om  at  opfylde  deres 
ansvar  som  forældre.  Men  nogle 
forældre  nægter  at  se  i  øjnene,  at 
deres  børn  er  kommet  ud  på  en  forkert 
kurs.  De  kommer  med  undskyldninger 
og  håber,  at  situationen  ikke  er,  hvad 
den  ser  ud  til.  Det  er  bedst  for  alle 


parter,  at  man  så  hurtigt  som  muligt 
afgør  om  problemerne  er  alvorlige  eller 
ej,  for  hurtig  indgriben  kan  spille  en 
altafgørende  rolle,  hvis  man  vil  bremse 
en  uacceptabel  adfærd  i  opløbet. 

Andre   forældre   lader  sig  over- 
vælde  af  selvynk  og   skam.   Disse 


følelser  kan  kvæle  deres  kærlighed 
til  datteren  eller  sønnen.  Tænk 
på,  hvordan  et  barn  har  det,  hvis 
det  fornemmer,  at  dets  forældre 
skammer  sig  over  ham  eller  hende. 
Den  følelse  kan  drive  en  kile 
mellem  forældre  og  børn  og  lukke 


Ligesom  i  lignelsen  om  den  fortabte  søn  vil  en  vildfaren 
søn  eller  datter  til  tider  komme  til  fornuft  og  vende  hjem 
for  at  få  trøst  og  støtte.  Når  det  sker,  har  vi  mulighed  for 
at  hjælpe  vores  søn  eller  datter  til  at  begynde  på  en 
frisk,  efter  at  vi  har  modtaget  dem  med  åbne  arme. 

af  for  kommunikationen  med  det 
»fortabte«  barn. 

Hvis  vi  ikke  reagerer  på  de  udfor- 
dringer, som  kan  fuldkommengøre 
vores  egen  karakter,  går  vi  glip  af 
muligheden  for  at  udvikle  vores  evne 
til  at  forstå,  elske,  opmuntre  og  tjene 
andre.  Så  når  vi  gør  en  indsats  for  at 
hjælpe  vores  børn  med  at  opnå  deres 
frelse,  hjælper  vi  måske  også  os  selv 
med  at  opnå  vores  frelse. 

•  Huske  på  menneskets  sidste 
frihed.  Hver  morgen  må  forældre,  hvis 
børn  er  kommet  på  afveje,  stå  over  for 
den  svære  prøve,  om  de  kan  klare  at 
fungere,  elske  og  virke  som  forældre 
midt  i  trængslerne.  Jeg  vil  forslå,  at  de 
tænker  på  Viktor  E.  Frankls  overle- 
velse som  jøde  i  en  af  nazisternes 
koncentrationslejre.  Skønt  kun  en  ud 
af  28  fanger  overlevede,  så  holdt 
Viktor  Frankl  sig  i  live  og  skrev  senere, 
at  »et  menneske  kan  bevare  en  rest  af 
åndelig  frihed  og  uafhængig  tankegang 
selv  under  sådanne  frygtelige  psykiske 
og  fysiske  belastende  forhold. 

Vi,  der  sad  i  koncentrationslejre, 
mindes  mennesker,  der  gik  rundt  i 
barakkerne  og  trøstede  andre  og  gav 
deres  sidste  bid  brød  væk.  Der  har 
måske  ikke  været  mange  af  dem,  men 
de  er  tilstrækkeligt  bevis  på,  at  alt  kan 
tages  fra  mennesket,  bortset  fra 
menneskets  sidste  frihed,  nemlig 
muligheden  for  at  vælge  sin  egen 
indstilling  under  de  givne  omstændig- 
heder, at  vælge  sin  egen  kurs«  (Mans 
Search  for  Meaning,  1981,  s.  74-75). 


Han  tilføjede,  at  fangerne,  som 
dagligt  blev  udsat  for  grusomhed, 
brutalitet  og  foragt  for  livet  og 
enhver  menneskelig  værdighed, 
enten  omkom  eller  erfarede,  at  »det 
egentlig  ikke  betød  noget,  hvad  vi 
forventede  af  livet,  men  snarere  hvad 
livet  forventede  af  os«  (Mans  Search 
for  Meaning,  s.  85).  Ligesom  forældre 
med  vildfarne  børn,  blev  de  sat  på 
prøve  af  livet  døgnet  rundt.  Disse 
prøver  var  forskellige  fra  menneske 
til  menneske  og  ændrede  sig  fra  time 
til  time.  De  erfarede,  at  intet  er  så 
slemt,  at  det  kan  ødelægge  vores 
indre  fred  og  værdighed.  De  opda- 
gede, at  en  passende  indstilling  gav 
dem  frihed  fra  nogle  af  de  onder,  som 
de  måtte  udholde. 

Vore  venner,  hvis  søn  har  voldt 
dem  så  mange  kvaler,  fortalte  mig:  »Vi 
bruger  meget  mere  tid  på  skrifterne  og 
på  bøn,  end  vi  gjorde  tidligere.« 
Forældre  bliver  ofte  åndeligt  og  følel- 
sesmæssigt stærkere,  når  de  kæmper 
for  at  redde  deres  vildfarne  børn. 

Selv  om  mange  forældre  ikke 
oplever  så  store  vanskeligheder,  som 
dem  vi  har  drøftet  her,  er  der  nogle, 
deriblandt  den  familie,  som  jeg  blev 
født  i,  som  har  og  vil  møde  skræm- 
mende udfordringer.  Giv  ikke  efter 
for  hæmmende  skyldfølelser  eller 
håbløshed.  Søg  åndelig  hjælp  og 
fred.  Vær  stærk  og  modig.  I  skal  nok 
komme  igennem  det. 

Ved  generalkonferencen  i  1919 
citerede  Alonzo  A.   Hinckley,   som 


dengang  var  præsident  for  Deseret 
Stav,  ældste  James  E.  Talmage  fra  De 
Tolv  Apostles  Kvorum:  »Jeg  lover  de 
hellige  i  Deseret  Stav,  at  hvis  de  lever 
på  en  sådan  måde,  at  de  kan  se  deres 
sønner  og  døtre  i  øjnene,  og  at  foræl- 
drene, hvis  nogle  af  børnene  kommer 
på  afveje,  kan  sige:  >Det  er  i  modstrid 
med  mine  belæringer  og  mit 
eksempel,  det  er  i  modstrid  med 
vores  indsats  i  kærlighed,  tålmo- 
dighed, tro,  bøn  og  hengivenhed,  at 
den  dreng  eller  pige  er  kommet  på 
afveje <,  så  lover  jeg  jer,  fædre  og 
mødre,  at  ikke  én  af  dem  skal  gå  tabt, 
medmindre  de  har  syndet  så  meget, 
at  de  har  mistet  evnen  til  at  omvende 
sig«  (Conference  Report,  oktober 
1919,  s.  161). 

Der  er  lindrende  balsam  og  håb  i 
det  råd.  Vi  kan  måske  ikke  vide, 
hvordan  ældste  Talmages  råd  kan  gå 
i  opfyldelse  i  dette  liv,  men  vi  kan 
forstå,  at  der  er  mere  kraft  i  forholdet 
mellem  retskafne  forældre  og  deres 
børn,  end  vi  helt  kan  forstå  i  dette  liv, 
og  at  der  er  mere  hjælp  til  rådighed  i 
det  forhold,  når  problemerne  opstår, 
end  vi  kan  begribe  med  vores  verds- 
lige logik.  Vi  står  ikke  alene  i  vores 
kamp  for  at  redde  og  bevare  beseg- 
lingen mellem  os  og  vores  børn. 

Jeg  håber,  at  alle  forældre  til  vild- 
farne børn  vil  gøre  deres  bedste  for  at 
hjælpe  deres  børn  og  bevare  et  klart 
håb  i  deres  eget  hjerte  om,  at  de  i  den 
sidste  ende  vil  fuldføre  deres  guddom- 
melige hverv  som  forældre.  □ 

Brød  til 

missionærerne 


Marcelino  Fernandez  Rebollos  Suarez 

ILLUSTRERET  AF  TADD  R.  PETERSON 


Det  var  dagen  før  missionærkonferencen  i 
Castile-La  Mancha  Zone  i  Madrid-missionen  i 
Spanien.  Missionspræsident  Richard  H.  Winkel 
brugte  hele  dagen  på  at  organisere  konferenceprogrammet 
sammen  med  sin  kone  og  sine  to 


assistenter,  ældste  Borchert  og  ældste  Allen.  For  at  sikre 
sig  at  intet  skulle  ødelægge  konferencens  ånd,  planlagde 
de  omhyggeligt  alle  detaljer,  deriblandt  talerne,  salmerne 
og  de  musikalske  indslag.  De  tog  sig  også  af  de  mere 
timelige  anliggender,  såsom  tilberedelsen  af  maden 


til  missionærernes   frokost,   som  de 
havde  planlagt  at  servere  efter  konfe- 
rencen. Man  ventede,  at  26  missionærer 
ville  deltage. 

Da  dagen  for  konferencen,  som  tilfældigvis  var  en 
helligdag  i  Spanien,  oprandt,  forløb  alt  som  planlagt. 
Møderne  var  meget  inspirerende,  og  missionærerne  fik 
styrket  deres  vidnesbyrd  om  værket. 

Men  da  præsident  og  søster  Winkel  begyndte  at  tilbe- 
rede frokosten,  opdagede  de,  at  de  trods  deres  omhygge- 
lige forberedelse  havde  glemt  at  sørge  for  brød  til 
sandwichene!  Præsident  Winkel  ville  ikke  have,  at  missi- 
onærerne skulle  gå  sultne  fra  konferencen,  så  han  gav 
sine  assistenter  en  5000  peseta-seddel  og  sendte  dem  ud 
for  at  købe  26  boller  til  sandwiches. 

Da  ældste  Borchert  og  ældste  Allen  kom  udenfor, 
fandt  de  100  pesetas  på  jorden  (noget  de  aldrig  før  havde 
oplevet  i  de  næsten  to  år,  som  de  havde  været  i  Spanien) . 
Ældsterne  kunne  ikke  finde  ejeren,  så  de  begav  sig  af  sted 
med  5100  pesetas  at  købe  brød  for. 

De  to  missionærer  blev  snart  klar  over,  at  eftersom  det 
var  helligdag,  var  alle  købmandsbutikkerne  lukket.  Så  de 
besluttede  at  købe  brød  i  et  af  de  mange  værtshuse  som 
la  på  byens  hovedgade.  De  gik  ind  i  det  første  værtshus, 
som  de  fik  øje  på  og  bad  om  26  boller.  Ejeren  sagde,  at 
han  kun  kunne  undvære  én  bolle.  Ældsterne  købte 
bollen  for  60  pesetas  -  og  med  5040  pesetas  i  lommen  gik 
de  videre  til  det  næste  værtshus. 

Ligesom  i  det  første  værtshus  ville  ejeren  i  det  næste 
også  kun  sælge  en  bolle.  Hans  pris  var  50  pesetas. 
Ældsterne  lagde  alle  deres  penge  -  de  40  pesetas  og  5000 
pesetas- sedlen  -  på  disken.  Ejeren  kunne  ikke  veksle  de 
5000  pesetas,  så  han  lod  dem  tage  bollen  for  40  pesetas. 

Med  de  5000  pesetas  og  de  to  boller  gik 
missionærerne  videre  til  det  tredje  værtshus 
og  bad  om  24  boller.  De  lagde  deres  5000  pesetas 
på  disken.  Ejeren  kunne  kun  sælge  dem  en  bolle  til  50 
pesetas.  Men  da  han  ikke  kunne  veksle,  lod  han  missio- 
nærerne få  bollen  gratis. 

Ældsterne  trådte  ind  i  det  fjerde  værtshus  med  tre 
boller  og  5000  pesetas  og  bad  om  23  boller.  Igen  lagde  de 
deres  5000  pesetas  på  disken.  Og  igen  kunne  ejeren  kun 
sælge  dem  én  bolle  og  til  en  pris  af  50  pesetas.  Og  fordi 
han  heller  ikke  kunne  veksle  de  5000  pesetas,  lod  han 
missionærerne  tage  bollen  gratis. 

Ældsterne  trådte  ind  i  det  femte  værtshus  med  fire 
boller  og  5000  pesetas.  De  bad  om  22  boller  og  lagde  de 
5000  pesetas  på  disken.  Ejeren  kunne  kun  sælge  dem  en 
bolle  til  50  pesetas,  men  fordi  han  ikke  kunne  veksle  de 
5000  pesetas,  lod  han  missionærerne  tage  bollen  gratis. 

Og  sådan  fortsatte  det.  Noget  tid  senere  vendte  missi- 
onærerne tilbage  til  kirkebygningen  med  26  boller  og  den 
5000  pesetas- seddel,  som  de  havde  med,  da  de  gik. 

Oplevelsen  mindede  missionærerne  om  dengang, 
hvor  Frelseren  ikke  ville  lade  skaren,  som  havde  måtte 
undvære  mad  og  drikke  i  tre  dage,  gå  uden  at  få  noget  at 
spise.  Jesus  sagde  til  sine  apostle:  »Jeg  vil  ikke  sende  dem 
sultne  bort,  for  at  de  ikke  skal  blive  udmattet  undervejs.« 
Ved  den  lejlighed  udvirkede  Frelserens  kraft,  at  »alle 
spiste  og  blev  mætte«  (se  Matt  15:32-38). 

Denne  moderne  lignelse  kan  i  størrelse  og  kraft  slet 
ikke  sammenlignes  med  miraklet  med  fiskene  og 
brødene.  Men  for  en  gruppe  missionærer  i  Spanien  var 
det  nok  til  at  minde  dem  om,  at  i  dag  som  i  gamle  dage 
er  Herren  opmærksom  på  sine  disciples  behov  og 
velsigner  dem  med  det,  de  har  brug  for.  □ 

LISTEN  OVER  DET  GODE 


Jack  Weyland 

ILLUSTRERET  AF  DILLEEN  MARSH 


Vil  du  gerne  have  det  bedre 

med  dig  selv?  Her  er  ti  tips 

til  et  lykkeligere  liv. 


år  nogen  sagde  noget  pænt  til 
Dan,  kunne  —  eller  ville  -  han 
ikke   tage  imod   det.   En  typisk 
samtale  med  hans  vejleder  i  lærernes 
kvorum  kunne  forløbe  sådan  her: 

»Davs,  Dan.  det  var  godt,  du  kom.  Vi 
har  brug  for  din  hjælp  på  wardets 
basketballhold.« 

»Jeg  er  ikke  god  til  at  spille  basketball.  Jeg  kom  kun, 
fordi  de  andre  blev  ved  med  at  ringe  til  mig.« 

»Se  at  blive  varmet  op.  Vi  har  brug  for  dine  langskud.« 

»Jeg  er  ikke  god  til  langskud.  Jeg  er  ikke  engang  god  på 
klods  hold.« 

»Men  ...  hvad  foretager  du  dig  så  under  en  kamp?« 

»Jeg  prøver  at  få  det  andet  hold  til  at  få  ondt  af  mig,« 
sagde  Dan  trist. 

Susan  syntes  at  lide  af  det  samme  problem.  Men 
hendes  var  opstået,  mens  hun  så  sig  i  spejlet. 

»Nej,  hvor  ser  jeg  skrækkelig  ud.  Mit  hår  er  grimt. 
Og  hvorfor  er  jeg  ikke  høj  og  slank?  Er  det  for  meget  at 
bede  om?« 

Lyder  Dan  og  Susan  bekendt?  Lyder  de  ligesom  dig? 
Hvis  du  er  din  egen  værste  kritiker,  hvis  du  kan  opremse 

en  masse  dårligt  om  dig  selv,  men  ikke 
noget  godt,  hvis  du  ikke  kan  tage  imod 
en  kompliment  eller  ikke  føler,  at  du 
kan  bidrage  med  noget,  så  læs  videre. 
Den  her  artikel  er  skrevet  til  dig.  Her  er 
ti  skridt,  som  kan  hjælpe  dig  til  at  få  det 
bedre  med  dig  selv. 


1.  BED  OM  OG  BENYT  LISTEN  OVER  DET  GODE 

Du  har  jordiske  forældre,  som  elsker  dig  og  ser  stor- 
heden i  dig.  Eller  også  har  du  bedsteforældre,  der  gør  det. 
Eller  en  biskop,  hjemmelærere,  vejledere  i  Unge  Piger 
eller  ledere  i  præstedømmet.  Eller  et  familiemedlem,  en 
skolelærer  eller  en  nær  ven.  Bed  dem  om  en  liste  over 
dine  gode  egenskaber.  Jeg  mener  det. 

Ja,  det  kan  være  svært  for  dig.  Du  er  måske  endda 
bange  for,  at  de  vil  grine  af  din  anmodning.  Du  kan  sige: 
»Jeg  mener  det  alvorligt!  Jeg  har  læst  om  det  i  Liahona, 
og  jeg  har  brug  for  din  hjælp.« 

Hvorfor  skal  du  bede  om  »listen  over  det  gode«? 
Fordi  din  mor  eller  far  eller  et  andet  respekteret 
menneske  har  kendt  dig  længe.  De  synes,  at  du  er  alle 
tiders.  De  praler  sikkert  af  dig  over  for  deres  venner. 

Men  til  tider  glemmer  de  måske  at  fortælle  dig  selv,  hvad 
de  beundrer  ved  dig.  »Listen  over  det  gode«  giver  dig  en 
chance  for  at  finde  ud  af  det. 

Din  mor  eller  far  eller  dine  bedsteforældre 
har  måske  allerede  fortalt  dig  om  nogle  af  de 
gode  kvaliteter,  som  de  ser  hos  dig.  Men  du 
tænkte  måske,  at  det  var  de  nødt  til  at 
sige,    og   derfor    tog   du   ikke    deres 
komplimenter  alvorligt.  »Listen  over 
det  gode«  giver  dig  deres  mening 
på  skrift. 

Når  du  har  fået  din  »gode 
liste«,  så  anbring  den  et 
sted,  hvor  du  kan  se  den 
hver  dag.  Sæt  den  op  på  din 
dør  eller  inde  i  en  skuffe,  som 
du  åbner  hver  dag.  Læs  listen 
ofte,  mindst  en  gang  om 
dagen.  Når  du  læser  hver  af 
dine  gode  egenskaber,  så  stop 
op  og  tænk:  Det  kan  jeg  godt 
leve  op  til.  Det  kan  være  svært 
at  gøre,  men  gør  det  alligevel. 


pdag 

bønnens 
kraft.  Der  er  en, 
som  kendte  dig,  før 
du  blev  født.  Din 

himmelske  Fader  har  høje  tanker  om  dig. 
Hvis  du  vil  føle  dig  godt  tilpas,  så  gør  noget 
kristent  for  andre. 


2.  FÅ  DIN  HOLDNING  TIL  AT 

STEMME  OVERENS  MED  DIN  HIMMELSKE  FADERS 

HOLDNING 

Du  skal  vide,  at  hvis  du  har  et  negativt  syn  på  dig  selv, 
så  tager  du  fejl.  Tænk  over  det  her:  Din  himmelske  Fader 
har  høje  tanker  om  dig.  Du  er  hans  søn  eller  datter  med 
guddommelige  muligheder  (se  L&P  132:20).  Din 
ophøjelse  er  hans  værk  og  herlighed  (se  Moses  1:39). 

Hvis  han  ser  noget  godt  i  dig,  hvis  han  værdsætter  dig, 
burde  du  så  ikke  også  selv  synes,  at  du  er  noget  værd?  Vor 
himmelske  Fader  ønsker,  at  du  skal  nyde  glæde,  og  ægte 
glæde  kommer  af  at  vide,  at  du  er  hans  søn  eller  datter, 
at  han  har  en  plan  for  din  lykke,  og  at  du  lever  i  over- 
ensstemmelse med  hans  plan. 

Hvordan  kan  du  lære  hans  plan  for  dig  at  kende? 
Begynd  med  at  opdage  bønnens  kraft.  Der  er  en,  som 


kendte  dig,  før  du  blev  født,  som  så  dig  stå  blandt  de 
ædle  og  store  og  råbe  af  glæde  over  planen  om  at  sende 
os  herned  på  jorden.  Vor  himmelske  Fader  kender  dig  og 
elsker  dig.  Synes  du  ikke,  at  det  var  umagen  værd  at  lade 
ham  vide,  hvordan  du  har  det?  Tak  ham  for  dine  velsig- 
nelser. Bed  ham  om  hjælp.  Stræb  efter  at  erfare  hans 
vilje  med  hensyn  til  dit  liv.  Lyt  efter 
svarene.  Studér  skrifterne  og  bed  om 
dem.  De  er  en  fantastisk  hjælp. 

En  patriarkalsk  velsignelse 

kan  også  hjælpe   dig.   Den 

gives  ved  inspiration  specielt 

til  dig.  Den  vil  hjælpe  dig  til 

at  vide,   hvilke   muligheder 

din  himmelske  Fader  ser  i 

dig.  Din  biskop  kan  hjælpe 

dig  med  at  berede  dig  til  at 

modtage      denne     særlige 

velsignelse.    Når    du    har 

modtaget  den,  så  læs  den 

regelmæssigt.       Den       vil 

hjælpe  dig  til  at  indse,  at 

store  velsignelser  venter  dig, 

hvis   du  forbliver  værdig   til 

dem. 


3.  FORDYB  DIG  I  TJENESTE 

Frelseren  udtrykte  det  bedst:  »Den,  der  har  mistet  sit 
liv  på  grund  af  mig,  skal  redde  det«  (Matt  10:39).  »Alt, 
hvad  I  har  gjort  mod  en  af  disse  mine  mindste  brødre,  det 
har  I  gjort  mod  mig«  (Matt  25:40).  Kong  Benjamin 
sagde:  »Når  I  er  i  jeres  medmenneskers  tjeneste,  tjener  I 
blot  Gud«  (Mosiah2:17). 

Hvis  du  vil  føle  dig  rigtig  godt  tilpas,  så  gør  noget 
kristent  for  andre.  Det  får  dig  til  at  fokusere  på  deres 
behov,  snarere  end  på  dine  egne  bekymringer.  Og  det 
giver  dit  liv  indhold.  Betragt  dig  selv  som  din  himmelske 
Faders  tjener,  der  er  parat  til  at  hjælpe  folk  omkring  dig. 
Hvad  ville  han  gøre  for  at  velsigne  dem?  Hvad  ville 
Frelseren  gøre?  Hvad  kan  du  gøre? 

4.  OMVEND  DIG  LIGE  NU 

Det  er  ikke  en  del  af  vor  himmelske  Faders  plan,  at  vi 
for  evigt  skal  føle  os  skyldige  over  problemer,  som  vi  for 
længst  har  løst.  Når  vi  virkelig  har  omvendt  os,  bør  skyld- 
følelsen forsvinde  -  den  er  tænkt  som  en  midlertidig 
følelse,  der  skal  tilskynde  os  til  omvendelse. 

Men  vi  kan  ikke  lade,  som  om  vores  synder  ikke  eksi- 
sterer eller  feje  dem  væk  på  egen  hånd 
Føler  du  dig  skyldig  over  et 
eller  andet?  Du  får  det  ikke 
rigtig  godt  med  dig  selv,  før  det 
er  ude   af  verden.   Alvorlige 
overtrædelser  kræver  hjælp  fra 
din  biskop  (se  L&P  58:42^3). 
Hvis   du   har  spørgsmål  om, 
hvad  du  skal  gøre,  så  tal  med 
ham. 

Den  gode  nyhed  er,  at 
Herren  Jesu  Kristi  forsoning 
er  uendelig  og  evig.  Den 
gælder  også  dig.  Tænk  over 
disse  ord  fra  Alma  den  yngre: 

»Og  medens  jeg  således 
blev  pint  og  plaget  og  oprørt 
ved    erindringen    om    mine 

mange  synder,  da  huskede  jeg  også  at  have  hørt  min  fader 
profetere  for  folket  angående  Jesus  Kristus,  en  Guds  Søn, 
der  skulle  komme  for  at  gøre  forsoning  for  verdens  synder. 

Og  da  denne  tanke  bemægtigede  sig  min  sjæl,  råbte  jeg 
i  hjertet:  O,  Jesus,  du  Guds  Søn,  forbarm  dig  over  mig, 
som  er  i  bitterheds  galde  og  omgivet  af  dødens  evige 
lænker. 

Og  da  jeg  tænkte  således,  mindedes  jeg  ikke  længere 
mine  kvaler,  og  jeg  oprørtes  ikke  mere  ved  erindringen 
om  mine  synder. 

Og  hvilken  glæde  og  hvilket  forunderligt  lys  så  jeg 
ikke;  ja,  min  sjæl  blev  fyldt  med  glæde,  lige  så  stor  som 
min  kval  havde  været«  (Alma  36:17-20). 

Satan  vil  gerne  have,  at  vi  skal  tro,  at  når  vi  har  gjort 
noget  forkert,  så  er  alt  tabt,  og  vi  kan  lige  så  godt 


L 


ær  at  acceptere 

dine  egne  gode  sider.  De  er  gode  nok. 
Lær  at  nyde  skaberværkets  skønhed.  Herren 
skabte  det  for  at  gøre  dig  glad. 


fortsætte  med  at  begå  den  synd  eller  alvorligere  synder. 
Satan  vil  gerne  have,  at  vi  skal  gå  og  hakke  på  os  selv,  så 
vi  føler,  at  vi  ikke  kan  gå  i  kirke  mere,  og  mener,  at  det 
bare  vil  være  pinligt  at  bekende  over  for  biskoppen,  og  at 
det  alligevel  ikke  gavner  noget. 

Men  alt  det  passer  slet 
ikke.  Du  kan  begynde  på  et 
nyt  liv.  Det  er  vigtigt  at  gå  i 
kirke.  Ved  at  lade  dine 
forældre  og  din  familie  få  del  i 
din  vækst,  opnår  du  større 
forståelse.  Og  din  biskop  kan 
hjælpe  dig  med  at  drage  nytte 
af  Frelserens  forsoning.  Når 
du  har  talt  med  din  biskop,  vil 
du  begynde  at  få  det  bedre 
med  dig  selv.  Hvorfor?  Fordi 
han  kan  lette  en  del  af  den 
byrde,  som  du  har  båret  på. 
Og  hvad  der  er  endnu  vigti- 
gere: Han  kan  hjælpe  dig  med 
at  planlægge  din  omvendelse. 
Han  vil  sikkert  bede  dig  læse 
bestemte  skriftsteder,  bede  og 
tale  med  ham  regelmæssigt. 
Mest  af  alt  vil  han  hjælpe  dig  til  at  nærme  dig  Frelseren 
og  søge  Helligåndens  tilskyndelser.  Han  vil  hjælpe  dig  til 
at  forstå,  at  du  kan  blive  et  nyt  menneske.  Han  vil  bevare 
fortroligheden  og  være  din  ven.  Hvis  du  gør,  hvad  han 
beder  om,  bevæger  du  dig  fremad,  fuld  af  håb  og  taknem- 
lighed for  Frelserens  kærlighed,  som  gør  tilgivelsen  mulig. 

5.  SE  LYST  PÅ  TINGENE 

Hvis  du  går  gennem  livet  og  tænker:  »Jeg  gør  aldrig 
noget  rigtigt«,  så  bygger  du  et  fængsel  omkring  dig  selv. 
Se  i  stedet  positivt  på  livet.  Lad  os  antage,  at  du  har 
klaret  dig  dårligt  til  en  matematikprøve.  I  stedet  for  at 
tænke:  »Jeg  duer  ikke  til  matematik,«  så  vær  specifik. 
Sig:  »Ved  den  prøve,  på  den  dag,  klarede  jeg  mig  ikke  så 
godt,  som  jeg  gerne  ville.« 

Denne   indfaldsvinkel,    som   stammer   fra  Learned 
Optimism  (Tillært  optimisme)  af  Martin  E.  E  Seligman, 
begrænser   skaden   på   din   selvværdsfølelse.    Lyt   til 
enhver  sportsudøver  i  verdensklasse,  som  har  klaret  sig 
dårligt,  så  vil  du  høre  dem  sige:  »Min  timing  var 
ikke  så  god  i  dag.  I  morgen  går  det  bedre.«  En 
sand  mester  lader  døren  stå  på  klem  for  frem- 
tidig succes. 

Når  det  gælder  om  at  være  positiv,  så 
vær  bare  generel.  Hvis  nogen  bemærker, 
at  du  kommer  til  tiden,  så  sig:  »Ja,  jeg 
kan  lide,  at  være  i  god  tid.«  Hvis  nogen 
giver  dig  en  kompliment,  så  lad  være 
med  at  sige  dem  imod.  Bare  sig: 
»Tak«. 

6.  SIG  NOGET  PÆNT 

Kender  du  nogen,  som  ikke  gør  andet  end  at 
kritisere?  Får  det  dig  til  at  spekulere  på,  hvad  den 
person  siger  om  dig,  når  du  ikke  er  til  stede?  Lad  ikke 
andre  spekulere  på,  hvad  du  vil  sige.  Giv  oprigtige 
komplimenter,  når  du  har  mulighed  for  det.  Det  vil  gøre 
både  dig  og  andre  gladere.  Du  kan  ikke  opbygge  dit  eget 
selvværd,  hvis  du  bruger  al  din  energi  på  at  nedgøre 
andre. 

Livet  drejer  sig  ikke  om,  hvordan  folk  er  klædt  eller 
ser  ud.  Enhver  på  din  skole,  hver  eneste  i  din  familie  er 
et  elsket  barn  af  din  himmelske  Fader.  Han  har  skabt  os  i 
forskellige  størrelser,  faconer  og  med  forskellige  etniske 
baggrunde  og  evner.  Han  elsker  os  alle.  Bør  vi  ikke  gøre 
det  samme? 

7.  GLÆD  DIG  OVER  SKABERVÆRKET 

Vi  bliver  alle  sammen  modløse  nu  og  da.  Men  lyt  til, 
hvad  Frelseren  har  sagt: 

»Thi  alt,  hvad  der  kommer  af  jorden  i  dens  egen  årstid, 
er  skabt  til  menneskers  nytte  og  brug,  både  til  at  fryde 
øjet  og  glæde  hjertet. 

Ja,  til  føde  og  klæder,  til  smag  og  lugt,  til  at  styrke 
legemet  og  til  at  vederkvæge  sjælen. 


Og  det  har  behaget  Gud  at  give  alt  dette  til  menne- 
skene; thi  derfor  er  det  blevet  skabt  til  at  bruges«  (L&P 
59:18-20). 

Har  du  hjerte  behov  for  glæde?  Gå  dig  en  tur,  hvor  der 

er  træer  og  blomster.  Skræl  en  appelsin  og  nyd 

både  duft  og  smag.  Se  skyerne  glide  hen 

over  himlen.  Find  glæde  i  Herrens 

skaberværk. 

8.  GLÆD  DIG  OVER  FRELSERENS  SEJR 

Husk  på,  at  Herren  Jesu  Kristi  forso- 
ning bringer  dig  store  velsignelser.  »Vær 
frimodige,«  sagde  Frelseren,  »jeg  har  over- 

/  vundet  verden«  Qoh  16:33).  Takket  være 

ham  kan  du  også  overvinde  verden. 

9.  FØLG  PROFETEN 

Præsident  Gordon  B.  Hinckley  giver  ofte 
udtryk  for  sin  tilfredshed  med  de  unges  styrke.  Ved  sin 
første  pressekonference  som  Kirkens  præsident  sagde 
han:  »Vi  er  især  stolte  af  vores  unge.  Jeg  tror  aldrig,  vi  har 
haft  en  stærkere  generation  af  unge  mænd  og  kvinder, 
end  vi  har  i  dag  ...  de  går  fremad  og  lever  et  konstruktivt 
liv  og  styrker  sig  selv  både  intellektuelt  og  åndeligt.  Vi 
frygter  eller  tvivler  ikke  på  dette  værks  fremtid«  (citeret  af 
Jeffrey  B.  Holland,  »Præsident  Gordon  B.  Hinckley: 
Stålsat  og  modig  står  han  frem«,  Stjernen,  juni  1995, 
særnummer,  s.  4). 

10.  LAD  DIN  HIMMELSKE  FADER  LEDE  DIT  LIV 

Da  ældste  Neal  A.  Maxwell  fra  De  Tolv  Apostles 
Kvorum  var  ung,  ville  han  gerne  være  basketballstjerne. 
Han  var  den  bedste  basketballspiller  i  vennekredsen.  Ja, 
faktisk  lærte  han  en  af  de  andre  at  spille.  Men  hans  ven 
voksede  sig  høj,  og  det  gjorde  han  ikke.  En  af  de  sværeste 
oplevelser  i  hans  ungdom  var  at  blive  sat  af  skolens 
basketballhold,  mens  hans  ven  blev  optaget. 

Da  ældste  Maxwell  ikke  kunne  blive  sportsstjerne, 
kastede  han  sig  over  det  skrevne  ord.  Det  øjebliks  person- 
lige tragedie  skulle  vise  sig  at  blive  til  evig  velsignelse 

for  mange  hellige,  som  har  lært  af  hans  visdom, 
åndelighed  og  indsigt. 

Lad  hans  liv  være  et  eksempel  for  dig.  Ikke  alle 
dine  bønner  bliver  besvaret,  sådan  som  du  gerne  vil 
have.  Men  hvis  du  stoler  på  din  himmelske  Fader,  vil 
han  ikke  svigte  din  tillid. 

En  god  måde  at  fa  din  himmelske  Faders  indflydelse 
i  dit  liv  på  er  ved  at  forberede  dig  til  at  komme  i  templet. 
Der  vil  du  få  større  forståelse  af  din  plads  i  hans  evige 
plan.  I  templet  kan  du  modtage  hjælp  i  svære  tider,  og 
du  vil  lære  mere  om,  hvordan  du  kan  velsigne  andre. 
Forbered  dig  nu  på  det,  der  skal  komme. 


ET  NYT  PERSPEKTIV 

Lad  os  kaste  et  nyt  blik  på  Dan,  denne  gang  i  et 
mere  positivt  lys. 

»Davs,  Dan.  Det  var  godt,  du  kunne  komme!  Vi 
har  virkelig  brug  for  din  hjælp  på  wardets  basketbal- 
lhold.« 

»Jeg  er  glad.  for  at  være  her.« 

»Se   at  blive  varmet  op.  Vi  har  brug  for  dine 
langskud.« 

»Okay.  Måske  skulle  jeg  træne  lidt  med  Steve. 
Han  er  god  til  at  spille  bolden  videre,  og  det  er  en 
god  kombination  med  det,  som  jeg  kan.  Jeg  får 
faktisk  helt  ondt  af  det  andet  hold.« 

Og  her  har  vi  Susan  foran  spejlet  igen,  men 
med  en  helt  ny  indstilling: 

»Det  hårbånd,  som  mor  gav  mig,  passer  rigtig  godt 
til  mit  hår!  Måske  skulle  jeg  købe  et  til  Jennifer.  Det 
vil  passe  godt  til  den  bluse,  hun  havde  på  til  Unge 
Piger  i  sidste  uge.  Hold  da  op,  som  tiden  løber.  Jeg  må 
hellere  skynde  mig.  Jeg  har  jo  lovet,  at  bage  mine 
berømte  kager  til  GUF  i  aften.« 

De  største  forandringer  kan  ofte  udspringe  af  en  ændret 
indstilling.  Forhåbentlig  har  denne  liste  med  ti  forslag  fået 
dig  til  at  tænke  på,  hvad  du  kan  gøre  for  at  få  det  bedre 
med  dig  selv.  Husk:  Når  du  har  en  positiv  indstilling  -  over 
for  dig  selv  og  andre  -  vil  du  nære  mindre  tvivl  med 
hensyn  til  din  evne  til  at  følge  og  tjene  Frelseren.  □ 

fte  begynder  de  største  forandringer  med  en 
ændret  indstilling.  Forbered  dig  på  at 

komme  i  templet.  Der  vil  du  få  en  større  forståelse 

af  din  plads  i  hans  plan. 


19  9  9 


I  Herrens 
hånd 


Kristopher  Swinson 


Jeg  er  født  som  dværg.  Skønt  jeg  med  mine 
114  cm  er  højere   end  min  forventede 
voksenhøjde,  så  er  jeg  dog  stadig  dværg. 
Jeg  lever  som  dværg,  og  jeg  vil  dø  som  dværg. 


Og  min  hofte  kom  sig  ganske  rigtigt.  Jeg 
ved,  at  kun  min  himmelske  Fader  kunne  have 
udrettet  det,  som  jeg  oplevede.  Jeg  ved,  at  jeg 
er  blevet  helbredt  ved  et  mirakel,  men  der 


Men  må  jeg  fortælle  dig  en  hemmelighed?  75%  af      skal  ikke  altid  et  mirakel  til.  Til  tider  består  det  største 


tiden  tænker  jeg  slet  ikke  over,  at  jeg  er  anderledes.  Jeg 
føler  mig  ligesom  alle  andre.  Det  skyldes  ikke  bare,  at  jeg 
bor  i  et  vidunderligt  ward  og  stav.  Jeg  har  også  bestræbt 
mig  på  at  benytte  mit  liv  på  noget,  der  passer  sig  for  et 
barn  af  Gud,  og  min  himmelske  Fader  har  velsignet  mig 
med  en  hengiven  familie,  gode  venner  og  en  stærk  tro. 

Sidste  år  var  jeg  oppe  hos  min  læge.  Vi  havde  planlagt 
en  hofteoperation,  som  ville  betyde,  at  jeg  skulle  ligge  i 
gips  i  flere  måneder  og  måske  ikke  ville  være  i  stand  til  at 
deltage  i  det  sidste  skoleår  i  gymnasiet.  Vi  havde  været 
klar  over  det  i  over  et  år,  siden  den  sidste  lægeunder- 
søgelse, hvor  han  fortalte  mig,  at  min  højre  hofte  var  i  en 
elendig  forfatning. 

Da  min  far  og  jeg  trådte  ind  i  undersøgelseslokalet, 
holdt  lægen  røntgenbillederne  op  mod  lyset.  Da  han 
havde  gransket  dem,  undersøgt  mig  og  studeret  dem 
igen,  sagde  han  forbløffet,  at  der  ikke  så  ud  til  at  være 
noget  galt  med  min  hofte.  Han  så  ingen  grund  til  at 
gennemføre  den  operation,  som  han  havde  planlagt.  Han 
sagde,  at  bortset  fra  mine  fødder,  som  skulle  behandles,  så 
jeg  ud  til  at  være  i  fin  form,  og  jeg  havde  ikke  behov  for 
flere  operationer. 

Det  var  en  overraskelse  for  en,  der  allerede  havde 
været  igennem  otte  store  operationer  og  flere  mindre. 

Det  er  vigtigt  at  bemærke,  at  vores  familie  og  andre 
havde  bedt  mange  bønner,  inden  lægeundersøgelsen,  og 
mange  kære  venner  fastede  og  bad. 


mirakel  i,  hvordan  vi  tackler  det,  når  vores  byrder  ikke 
bliver  lettet. 

Min  situation  har  bragt  mig  tæt  på  Gud.  Som  følge  af 
de  mange  operationer,  jeg  har  været  igennem,  og  den 
efterfølgende  rekonvalsens  har  jeg  lært  at  bede  -  inder- 
ligt og  oprigtigt,  nøjagtig  som  vor  himmelske  Fader 
ønsker,  at  vores  bønner  skal  være.  Uden  de  konstante 
operationer  og  hindringer,  der  afholdt  mig  fra  at  deltage  i 
mange  fysiske  aktiviteter,  ville  jeg  nok  have  studeret 
skriften  mindre  og  brugt  mere  tid  på  sport. 

Trods  mine  daglige  trængsler,  er  mit  liv  en  velsignelse. 
Mine  erfaringer  er  blot  et  eksempel  på,  hvordan  vor 
himmelske  Fader  påvirker  vores  liv.  En  beskrivelse  af  det, 
som  vor  himmelske  Fader  gør  for  os,  findes  i  Jeremias 
18:6:  »Kan  jeg  ikke  gøre  med  jer,  Israels  hus,  som  denne 
pottemager  gør?  siger  Herren.  Som  leret  i  hans  hånd  er  I 
i  min  hånd,  Israels  hus.« 

Vor  himmelske  Fader  er  ikke  ude  på  at  knække  os, 
sådan  som  Satan  er,  men  han  søger  at  forme  os  til  cele- 
stiale  væsner  som  han  selv.  Lad  os  sikre  os,  at  vi  aldrig 
forveksler  ham  med  fjenden.  Han  elsker  os  mere,  end  vi 
begriber. 

Når  vi  står  over  for  udfordringer,  kan  vi  vælge  at  blive 
bitre  eller  bedre.  Jeg  har  erfaret,  at  uanset  hvor  vanske- 
ligt eller  ubehageligt  vores  liv  synes  at  være,  så  kender 
vor  himmelske  Fader  vores  trængsler  -  og  han  ved, 
hvordan  han  skal  vende  vores  trængsler  til  triumf.  □ 


X 


§ 

z 

O 

& 

i 

LU 
Cl 

< 

z 


L  I  A  H  O  N  A 

46 


g 


■ 


:W$'  i 


V* 


f 


:  * .    « 


» 


åT- ... 


& 


..-.■ 


V™ 


\  ,  . 


1- 


X 


w4l' 


. 


V 


*iM* 


'  't( 

s            '■       .... 

■%  i 


■*' 


\;-i*    -i; 


Vær  en  ven 


Marissa  D.  Thompson 

FOTO;  STEVE  BUNDERSON 


Vidste  du,  at  da  Frelseren  talte 
om  at  give  sit  liv  for  os,  kaldte 
han  os  for  sine  venner?  (se  Joh 
15:13-14). 

Vi  kan  ikke  alle  være  søstre, 
brødre,  fætre,  kusiner  eller  tanter, 
men  vi  kan  alle  være  venner.  For  at 
have  en  ven,  må  man  være  en  ven. 
Hvad  er  den  bedste  måde  at  være  en 
ven  på?  Prøv  nogle  af  nedenstående 
forslag. 

•  Vær  god  til  at  lytte. 

•  Lad  være  med  at  sladre  om 
andre  mennesker  sammen  med  dine 
venner.  På  den  måde  kan  de  vide,  at 
du  heller  ikke  sladrer  om  dem. 

•  Husk  dine  venners  fødselsdage. 

•  Find  ud  af  noget  om  dine 
venner,  såsom  hvor  de  er  født,  hvad  de 
holder  af,  og  hvad  deres  livretter  er. 

•  Tilbyd  at  hjælpe  dine  venner 
med  deres  pligter,  lektier  eller 
pasning  af  deres  søskende.  Den  slags 


er  altid  sjovere,   når  man  gør  det 
sammen  med  en  god  ven. 

•  Når  dine  venner  er  syge,  kan 
du  besøge  dem  eller  skrive  et  god- 
bedring-kort, så  de  ved,  at  du  tænker 
på  dem. 

•  Tag  initiativet  og  tilbyd  at  plan- 
lægge aktiviteter  eller  skovture. 

•  Husk  vigtige  begivenheder, 
såsom  sportskampe  eller  optræden. 
Planlæg  at  tage  del  i  arrangementet, 
enten  ved  at  overvære  det  eller  ved 
at  skrive  en  opmuntrende  besked.. 

•  Omtal  dine  venner  rosende, 
når  du  taler  med  andre. 

•  Sørg  for  at  dine  samtaler  ikke 
altid  drejer  sig  om  dig. 

•  Vis  forståelse  for  dine  venners 
problemer. 

•  Hvis  de  sårer  dig,  så  sig  det  til 
dem  på  en  oprigtig  og  venlig  måde. 
De  vil  værdsætte  din  ærlighed. 

•  Lad  dig  ikke  såre  let. 


•  Find  andre  interesser  og  andre 
venner.  Man  kan  nogle  gange  få  for 
meget  af  noget  godt  -  også  en  god 
ven. 

•  Det  er  almindeligt  med  kappe- 
strid blandt  venner.  Og  en  smule  af 
det  kan  være  sundt,  men  for  meget 
kan  gøre  en  ende  på  venskabet.  Pas 
på  du  ikke  bliver  besat  af  at  skulle 
gøre  alting  bedre  end  dine  venner. 

•  Elsk  dine  venner  for  det,  de  er, 
ikke  på  grund  af  deres  venner  eller 
ejendele. 

•  Respektér  dine  venners 
privatliv  og  tillid.  Hvis  de  betror  sig 
til  dig,  så  hold  det  for  dig  selv. 

•  Vær  gavmild  med  oprigtige 
komplimenter. 

•  Bed  om  at  du  må  blive  en  bedre 
ven. 

•  Lev  dit  liv  på  en  måde,  der  får 
dine  venner  til  at  takke  din  himmelske 
Fader  for  en  ven  som  dig.  □ 

Kristus  sidder  blandt  de  lærde,  af  James  Jaques  Joseph  Tissot  (1 840-1 920) 

Maria  og  Josef,  der  var  bange  for,  at  Jesus  skulle  være  forsvundet  i  Jerusalem,  drog  tilbage  for  at  lede  efter  ham.  Efter  tre  dage  fandt  de  ham 
templet,  hvor  de  lærde  lyttede  til  ham  og  stillede  ham  spørgsmål.  Alle,  som  hørte  ham,  var  forbløffede  over  hans  kundskab. 

(Se  Joseph  Smiths  Oversættelse,  Luk  2:46-47). 

Historien  om 
Kirkens  pionere! 
i  Elfenbenskysten  er  eri 
beretning  om  ofre  og 
udholdenhed.  Men  mest 
af  alt  er  det  en  beretning 
om  tro  på  Jesus  Kristus. 
(Se  »Pionerer  i 
Elfenbenskysten« , 
side  16). 


